
HERRENS  VILJE 


Jeg  synes,  at  Liahona  (Stjernen 
på  spansk)  vejleder,  orienterer, 
motiverer,  opmuntrer  og  inspi- 
rerer os  til  at  være  gode  og  kær- 
lige og  til  at  holde  sammen 
indbyrdes.  Når  jeg  læser  de 
levnedsskildringer,  som  vore 
søskende  fra  andre  steder  i  ver- 
den skriver,  så  hænder  det,  at 
tårerne  løber  mig  ned  ad  kin- 
derne. 

Liahona  bringer  Herrens  røst 
og  vilje  ind  i  mit  hjem  gennem 
Det  Første  Præsidentskabs  bud- 
skaber. I  månedens  budskab 
læser  jeg,  hvad  Herren  ønsker, 
at  min  familie  og  jeg  skal  gøre  i 
dag.  Der  er  også  advarsler,  som 
hjælper  mig  til  at  være  opmærk- 
som på  de  farer,  jeg  udsættes  for 
i  verden.  Det  bringer  indre  ro, 
fred  og  styrke  at  følge  Brødrenes 
kloge  og  timelige  råd. 

Månedsmagasinet  er  vores 
børns  yndlingsblad.  De  under- 
holder sig  med  det,  samtidig 
med  at  de  lærer  de  evige  prin- 
cipper at  kende.  Det  gør  mig 
ikke  noget,  at  bladet  bliver  krøl- 
let, eller  at  de  tegner  i  det.  Det  er 
jeg  glad  for,  fordi  det  betyder,  at 
de  bruger  det  og  tager  dets  bud- 
skab til  sig. 


Vi  benytter  bladet  til  vore  fa- 
milieaftener, hvor  vi  taler  om  ar- 
tikler og  nyder  dem,  der  viser,  at 
evangeliet  kommer  ud  omkring 
i  verden. 

For  min  familie  er  Liahona  et 
stort  værk,  der  hører  sammen 
med  skrifterne  og  min  patriar- 
kalske velsignelse.  Det  er  som 
jernstangen,  der  fører  os  til  liv- 
ets træ.  Her  får  vi  at  vide,  hvil- 
ken vej  vi  skal  gå  for  at  komme 
mere  sikkert  fremad. 

Det  er  mit,  min  elskede  hu- 
strus og  mine  seks  dejlige  børns 
vidnesbyrd  om  Kirkens  blad. 
Carlos  Velasquez  Solis 
Vista  Hermosa  ward 
Santiago  Chile  Cinco 
de  Abril  stav 

BESØGSUNDERVISNING 

Jeg  er  glad  for  denne  mulig- 
hed for  at  fortælle  min  mening 
om  Nordstjarnan  (Stjernen  på 
svensk),  eftersom  den  har  været 
til  stor  hjælp  for  mig,  i  min  fami- 
lie og  i  mine  kaldelser  i  Kirken. 

Jeg  er  meget  taknemmelig  for 
budskaberne  fra  Det  Første  Præ- 
sidentskab og  for  alle  de  forskel- 
lige artikler  om  ægteskab  og  fa- 
milieforhold. Men  jeg  er  især 
glad  for  besøgslærerindebud- 


skaberne.  Det  har  haft  stor  ind- 
flydelse på  mit  eget  arbejde  som 
besøgslærerinde,  og  jeg  ved,  at 
mange  andre  søstre  synes  det 
samme.  Jeg  har  været  hjælpe- 
foreningspræsidentinde  i  man- 
ge år,  og  jeg  sætter  især  pris 
på  de  anstrengelser,  der  gøres 
for  at  hæve  standarden  for  un- 
dervisning i  Kirken  og  i  hjem- 
mene. 

Budskaberne  fra  Det  Første 
Præsidentskab  har  styrket  mit 
vidnesbyrd,  og  eftersom  disse 
budskaber  er  hellig  skrift,  gør 
jeg  mit  bedste  for  at  følge  de  for- 
maninger jeg  finder  deri. 

Noget  andet,  som  er  virkelig 
godt,  er,  at  talerne  fra  general- 
konferencerne udgives  så  hur- 
tigt efter  konferencerne. 

Gertie  Ullstrøm 

Søndagskolelærer 

Sverige 

DE  HELLIGES  VEN 

Jeg  har  nu  læst  Songdo  Wi  Bot 
(Stjernen  i  Korea)  i  tretten  år. 
Jeg  ønsker  ikke  at  lyde  sensatio- 
nel, men  jeg  synes,  at  det  er  ver- 
dens mest  interessante  blad. 
Selv  om  vi  sidste  dages  hellige 
bor  så  umådelig  langt  fra  hinan- 
den og  lever  under  meget  for- 


skellige forhold,  så  knyttes  vi 
sammen,  når  vi  læser  om  fælles 
oplevelser.  Jeg  kunne  tænke 
mig  at  læse  noget  mere  om  ge- 
neralautoriteterne. Det  er  kun 
ved  at  læse  om  dem  i  Kirkens 
blade,  vi  lærer  dem  at  kende. 

Lee,  In  Sun 

Hwa  Gok  ward 

Seoul  Korea  Kang  Seo  stav 

ENESTÅENDE  BUDSKAB 

Som  kunstner  og  medlem  af 
Kirken  siden  1955  beundrer  jeg 
hvor  god  jeres  De  Ster  (Stjernen 
på  hollandsk)  er  blevet.  Det  kan 
nu  konkurrere  med  de  bedste 
tidsskrifter,  foruden  at  det  ud- 
konkurrerer dem  alle  ved  dets 
enestående  budskab.  Tillykke 
med  jeres  dygtige  illustratorer  - 
vær  venlig  at  skrive  deres  navne 
tydeligere  -  det  interesserer  os! 
Forslag:  Vær  venlig  at  bringe 
nogle  flere  farvebilleder  af  vore 
store  mestres  værker.  Værkerne 
af  den  store,  danske  maler,  Carl 
Bloch,  er  fremragende,  men  jeg 
kunne  også  godt  lide  at  se  vær- 
ker af  Rembrandt,  Rafael,  Van 
Dijk  og  Delacroix. 

Nora  Jansen-Meyer 

Waddinxveen 

Holland 

BUDSKAB 

FRA    DET 

FØRSTE     PRÆSIDENTSKAB 


EN  STOR  FORANDRING 

I  HJERTET 


PRÆS/DENT 
EZRA  TAFT  BENSON 


Tro  på  Jesus  Kristus  er  det  fundament,  man  må  bygge  på  for  oprigtigt  og  meningsfuldt  at 
omvende  sig.  Hvis  vi  oprigtigt  forsøger  at  aflægge  os  vore  synder,  må  vi  først  søge  Kristus  som 
er  formidleren  til  vor  frelse. 


Et  kirkemedlem  er  i  almindelig  forstand  en  person,  hvis  navn  står  officielt  optegnet  på  Kirkens  medlemsliste. 
Vi  har  pr.  definition  over  6  millioner  medlemmer  i  Kirken. 
Men  Herren  definerer  et  medlem  af  hans  rige  efter  helt  andre  regler.  Han  sagde  i  1828  gennem  profeten 
Joseph  Smith:  „Se,  dette  er  min  lære:  Hver  og  en,  som  omvender  sig  og  kommer  til  mig,  tilhører  min  kirke" 
(L&P  10 :  67;  fremhævelse  tilføj  et) .  For  ham,  hvis  kirke  dette  er,  omfatter  det,  at  være  medlem  af  Kirken,  langt  mere  end 
blot  at  have  sit  navn  stående  i  en  medlemsoptegnelse. 

Jeg  vil  derfor  gerne  foreslå  nogle  vigtige  begreber,  som  vi  må  forstå  og  anvende,  dersom  vi  virkelig  ønsker  at  omven- 
de os  og  komme  til  Herren. 

En  af  Satans  mest  benyttede,  bedrageriske  metoder,  er  den  opfattelse,  at  Guds  bud  er  givet  for  at  begrænse  vor  fri- 
hed og  vore  glæder.  Det  er  især  unge  mennesker,  der  somme  tider  betragter  Herrens  standarder  som  begrænsninger 
og  lænker,  der  forhindrer  dem  i  at  deltage  i  de  skønneste  aktiviteter  i  livet.  Men  det  er  i  virkeligheden  det  modsatte, 
der  er  tilfældet.  Evangeliets  plan  er  planen,  hvorved  vi  kan  opnå  fuldkommen  glæde.  Det  første  begreb,  jeg  ønsker  at 
understrege,  er:  Evangeliets  principper  er  de  retningslinier  og  de  trin,  som  fører  til  sand  lykke  og  glæde. 

Salmisten  forstod  dette  begreb,  og  det  fik  ham  til  at  udbryde:  „Hvor  elsker  jeg  dog  din  lov! .  .  .  Dit  bud  har  gjort  mig 
visere  end  mine  fjender  .  .  .  Dit  ord  er  en  lygte  for  min  fod,  et  lys  på  min  sti .  .  .  Dine  vidnesbyrd  fik  jeg  til  evigt  eje, 
thi  de  er  mit  hjertes  glæde"  (Salme  119:97-98,  105,  111). 

Hvis  vi  har  et  oprigtigt  ønske  om  at  omvende  os  og  komme  til  Kristus,  således  at  vi  kan  kaldes  medlemmer  af  hans 
kirke,  må  vi  først  og  fremmest  erkende  denne  evige  sandhed  -  at  evangeliets  plan  er  planen  for  lykke.  Ugudelighed  har 

aldrig  været  lykke,  og  vil  aldrig  kunne  bringe  os  lykke.  Over- 
trædelse af  Guds  bud  fører  kun  til  elendighed,  slaveri  og 
mørke. 

Et  andet  vigtigt  begreb,  vi  må  forstå,  er  forbindelsen 
mellem  omvendelse  og  tro.  Omvendelse  er  evangeliets 
andet  grundlæggende  princip.  Det  første  princip  er  tro 
på  Herren,  Jesus  Kristus.  Hvorfor  er  det  således?  Hvorfor 
går  tro  på  Herren  forud  for  ægte  omvendelse? 

For  at  kunne  besvare  dette  spørgsmål,  må  vi  forstå 
noget  vedrørende  Mesterens  sonoffer.  Lehi  sagde,  at 
„intet  kød  kan  bo  i  Guds  nærværelse  uden  ved  den  helli- 
ge Messias'  fortjenester,  barmhjertighed  og  nåde" 
(2  Nephi  2:8).  End  ikke  det  mest  retfærdige  og  ærlige 
menneske  vil  kunne  frelse  sig  selv  ved  egen  fortjeneste, 
for  som  Paulus  siger,  så  „har  jo  alle  syndet  og  mangler 
herligheden  fra  Gud"  (Romerne  3:23). 

Havde  det  ikke  været  for  Frelserens  fuldkomne  og 
syndfrie  liv,  som  han  villigt  nedlagde  for  os,  var  der  ingen 
forladelse  for  vore  synder. 

Derfor  er  omvendelse  andet  og  mere  end  bare  en  æn- 
dring. Der  er  mange  mænd  og  kvinder  i  verden,  som 
viser  stor  viljestyrke  og  selvdisciplin  i  overvindelsen  af 
dårlige  vaner  og  kødelige  svagheder.  Dog  tænker  de  ikke 
på  Mesteren  af  den  grund,  men  afviser  ham  ofte  åben- 
lyst. Sådanne  ændringer  af  adfærd  er  ikke  sand  omven- 
delse, selv  om  de  peger  i  en  god  retning. 

Oprigtig  og  meningsfuld  omvendelse  må  nødvendig- 
vis bygge  på  tro  på  Jesus  Kristus.  Hvis  vi  ærligt  forsøger 
at  aflægge  vore  synder,  må  vi  først  se  hen  til  ham,  som  er 
ophavet  til  vor  frelse. 

Det  tredje  vigtige  princip,  som  vi  må  forstå,  hvis  vi  vil 
være  sande  medlemmer  af  Kirken,  er,  at  omvendelse  ikke 
blot  omfatter  en  ændring  af  handlemåde,  men  det  er  for- 
andring i  hjertet. 

Da  kong  Benjamin  sluttede  sin  bemærkelsesværdige 
tale  i  Zarahemlas  Land,  råbte  folket  enstemmigt,  at  de 
troede  hans  ord.  De  vidste  med  sikkerhed,  at  hans  løfte 
om  forløsning  var  sand,  fordi,  som  de  sagde:  „den  Al- 
mægtiges ånd .  .  .  har  bevirket  stor  forandring  hos  os  eller 
i  vore  hjerter,  så  at  vi  ikke  mere  er  tilbøjelige  til  at  gøre 
ondt,  men  bestandig  gøre  godt"  (Mosiah  5:2). 

Når  man  har  gennemgået  denne  store  forandring,  som 


kun  kan  komme  ved  tro  på  Jesus  Kristus  og  ved  Åndens 
påvirkning,  er  det  som  om,  at  man  er  blevet  et  nyt  menne- 
ske. Derfor  kan  forandringen  sammenlignes  med  en  gen- 
fødsel. Tusindvis  af  jer  har  oplevet  denne  forandring.  I 
har  vendt  jer  bort  fra  et  liv  i  synd,  somme  tider  dybt  alvor- 
lige synder,  og  ved  at  gøre  brug  af  Kristi  forsoning  er  jeres 
liv  blevet  rene.  I  har  ikke  længere  lyst  til  at  leve  som  før. 
I  er  i  realiteten  blevet  nye  mennesker.  Det  er  det,  der 
menes  med  en  forandring  i  hjertet. 

Det  fjerde  begreb,  jeg  gerne  vil  understrege,  er  det, 
som  skrifterne  kalder  „bedrøvelse  efter  Guds  sind",  på 
grund  af  synd.  Det  er  ikke  ualmindeligt  at  møde  mænd  og 
kvinder  ude  i  verden,  som  angrer  det,  de  har  gjort  for- 
kert. Af  og  til  er  det  fordi  deres  gerninger  har  forvoldt 
dem  selv  eller  deres  kære  stor  sorg  og  elendighed.  Af  og 
til  er  deres  bedrøvelse  forårsaget  af,  at  de  er  blevet  opda- 
get og  straffet  for  det,  de  har  gjort.  Disse  verdslige  følelser 
har  intet  med  „bedrøvelse  efter  Guds  sind"  at  gøre. 

Bedrøvelse  efter  Guds  sind  er  levende  skildret  to  steder 
i  skrifterne.  I  den  sidste  tid  af  den  nephitiske  nations  be- 
ståen, sagde  Mormon  om  sit  folk:  „ .  .  .  deres  sorg  fik  dem 
til  at  omvende  sig  på  grund  af  Guds  godhed;  men  det  var 
snarere  de  fordømtes  sorg,  fordi  Herren  ikke  altid  ville 
give  dem  lov  til  at  boltre  sig  i  synd. 

Og  de  kom  ikke  til  Jesus  med  et  sønderknust  hjerte  og 
en  angergiven  ånd,  men  de  forbandede  Gud  og  ønskede 
at  dø"  (Mormon  2:13-14). 

På  den  østlige  halvkugle  arbejdede  apostlen  Paulus 
blandt  folket  i  Korint.  Han  fik  nogle  rapporter  om  alvorli- 
ge problemer  blandt  de  hellige,  bl.a.  umoralitet  (se  1  Ko- 
rinter  5:1)  og  skrev  et  skarpt  irettesættende  brev.  Folk 
reagerede  i  den  rette  ånd,  og  problemet  blev  tydeligvis 
løst,  for  Paulus  skrev  i  sit  andet  brev  til  dem:  „Så  glæder 
jeg  mig  nu,  ikke  over  det,  at  I  blev  bedrøvede,  men  over, 
at  I  blev  bedrøvede  og  derved  ført  til  omvendelse.  Thi 
jeres  bedrøvelse  var  efter  Guds  sind  .  .  . 

Thi  bedrøvelse  efter  Guds  sind  virker  omvendelse  til 
frelse,  som  ikke  fortrydes;  men  verdens  bedrøvelse  vir- 
ker død"  (2  Korinter  7:9-10). 

I  begge  disse  skriftsteder  defineres  bedrøvelse  efter 
Guds  sind  som  sorg,  der  fører  til  omvendelse. 

Bedrøvelse  efter  Guds  sind  er  en  af  Andens  gaver.  Det 

er  en  bitter  erkendelse  af,  at  vore  gerninger  har  virket  an- 
stødelige for  vor  Fader  og  vor  Gud.  Det  er  en  nøje  viden 
om,  at  vor  opførsel  har  medvirket  til  at  Frelseren,  som 
aldrig  begik  synd,  han,  der  var  den  største  af  alle,  måtte 
udholde  så  store  lidelser.  Vore  synder  var  årsag  til,  at  han 
blødte  fra  hver  en  pore.  Det  er  denne  yderst  virkelige 
mentale  og  åndelige  smerte,  som  skriften  kalder  „et  søn- 
derknust hjerte  og  en  angergiven  ånd".  En  sådan  ånd  er 
en  absolut  forudsætning  for  ægte  omvendelse. 

Det  næste  princip,  jeg  gerne  vil  omtale,  er  dette:  Ingen 
er  mere  interesseret  i,  at  vi  forandrer  levevis  end  Faderen 
og  Frelseren.  I  Johannes  Åbenbaring  giver  Frelseren  os 
en  kraftig  og  dybsindig  opfordring.  Han  siger:  „.  .  .  jeg 
står  for  døren  og  banker;  om  nogen  hører  min  røst  og 
åbner  døren,  da  vil  jeg  gå  ind  til  ham  ..."  (Johannes 
Åbenbaring  3:20).  Læg  mærke  til,  at  han  ikke  siger:  „jeg 
står  ved  døren  og  venter,  at  I  skal  banke  på. "  Han  kalder, 
trygler  og  beder  os  om  at  vi  ganske  enkelt  åbner  vort  hjer- 
te og  lukker  ham  ind. 

I  Moronis  store  tale  om  tro,  står  princippet  omend 
endnu  tydeligere.  Herren  sagde  til  ham:  „Og  dersom 
menneskene  kommer  til  mig,  vil  jeg  vise  dem  deres  svag- 
hed. Jeg  giver  menneskene  svaghed,  for  at  de  kan  være 
ydmyge;  og  min  nåde  er  tilstrækkelig  for  alle  menne- 
sker. "  Det  betyder  ikke  noget,  hvilke  svagheder  eller  util- 
strækkeligheder vi  har .  Hans  gaver  og  magt  er  tilstrække- 
lig til  at  overvinde  dem  alle. 

Moroni  fortsætter  med  Herrens  ord  således:  „Min  nåde 
er  tilstrækkelig  for  alle  mennesker,  som  ydmyger  sig  for 
mig;  thi  dersom  de  ydmyger  sig  for  mig  og  har  tro  på  mig, 
vil  jeg  gøre  det  svage  stærkt  for  dem"  (Ether  12:27;  fremhæv- 
else tilføjet). 

Hvilket  løfte  fra  Herren!  Selveste  kilden  til  vore  proble- 
mer kan  ændres,  formes  og  omdannes  til  en  kilde  af  styr- 
ke og  kraft.  Dette  løfte  gives  også  på  den  ene  eller  den 
anden  måde  mange  andre  steder  i  skriften.  Esajas  sagde: 
„Han  giver  den  trætte  kraft,  den  svage  fylde  af  styrke" 
(Esajas  40:29).  Herren  sagde  til  Paulus:  „Min  nåde  er  dig 
nok;  thi  i  magtesløshed  udfolder  min  kraft  sig  helt" 
(2  Korinter  12:9).  I  Lære  &  Pagter  læser  vi:  „Den,  som 
skælver  under  min  magt,  skal  gøres  stærk  og  bære  lov- 
prisnings og  visdoms  frugter"   (L&P  52:17;   se  også 


STJERNEN 


1  Nephi  17:3;  2  Nephi  3:13;  L&P  1:28;  133:58-59). 
Kære  søskende,  vi  må  bekende  vore  synder  for  Herren  i 
ydmyg  og  sorgfuld  omvendelse.  Vi  må  bønfalde  ham  om 
kraft  til  at  overvinde  dem.  Løfterne  vil  helt  sikkert  blive 
opfyldt.  Herren  vil  komme  os  til  hjælp.  Vi  vil  få  kraft  til  at 
ændre  livsførelse. 

Det  sjette  og  sidste  punkt,  som  jeg  ønsker  at  nævne  i 
forbindelse  med  omvendelsesprocessen,  er,  at  vi  må 
passe  på  ikke  at  blive  mismodige  og  miste  håbet,  når  vi 
forsøger  at  blive  mere  og  mere  som  Gud.  Det  er  en  livs- 
lang proces  at  blive  som  Kristus,  og  udviklingen  og  for- 
andringerne kommer  ofte  så  langsomt,  at  det  næsten  ikke 
kan  mærkes.  I  skrifterne  har  vi  nogle  forunderlige  beret- 
ninger om  mennesker,  hvis  liv  på  dramatisk  vis  ændre- 
des på  et  øjeblik,  som  det  var  tilfældet  med  Alma  den 
yngre,  Paulus  på  vejen  til  Damaskus,  Enos,  der  bad  en 
hel  nat,  samt  kong  Lamoni.  Sådanne  fantastiske  eksem- 
pler på  magt  til  at  ændre  selv  mennesker,  som  var  fanget 
i  synd,  giver  os  tillid  til,  at  forsoningen  kan  nå  ud  til  alle, 
selv  der,  hvor  det  ser  mest  håbløst  ud. 

Men  vi  må  være  forsigtige,  når  vi  taler  om  sådanne  be- 
tydningsfulde eksempler.  Selv  om  de  er  ægte  og  stærke, 
så  er  det  undtagelser,  som  bekræfter  reglen.  For  hver 
gang  der  er  én  Paulus,  én  Enos  og  én  kong  Lamoni,  er  der 
hundrede  tusinder,  for  hvem  omvendelsesprocessen  er 
meget  mere  udefinerlig,  langt  mere  umærkelig.  Man 
kommer  Herren  nærmere  dag  for  dag,  uden  rigtigt  at 
kunne  se  at  man  opbygger  et  guddommeligt  liv.  De  lever 
som  gode,  hjælpsomme  og  pligtopfyldende  mennesker. 
De  er  som  lamaniterne,  som  Herren  sagde  var  „døbt  med 
ild  og  med  den  Helligånd  .  .  .  men  de  vidste  det  ikke" 
(3  Nephi  9:20;  fremhævelse  tilføjet). 

Vi  må  ikke  miste  håbet.  Håb  er  menneskesjælenes 
anker.  Satan  ønsker,  vi  skal  afkaste  dette  anker.  På  den 
måde  skaber  han  mismod  og  får  os  til  at  overgive  os.  Men 
vi  må  ikke  miste  håbet.  Herren  finder  behag  i  enhver  an- 
strengelse, vi  gør,  selv  den  allermindste,  daglige  anstren- 
gelse, som  gør  at  vi  kommer  til  at  ligne  ham  mere .  Selv  om 
vi  godt  kan  se,  at  vi  har  lang  vej  endnu  på  fuldkommen- 
hedens vej,  må  vi  ikke  opgive  håbet. 

Derfor,  kære  søskende,  alt  imens  vi  forsøger  at  kvalifi- 
cere os  til  at  være  medlemmer  af  Kristi  kirke  -  medlem- 


mer i  den  forstand,  som  han  benytter  ordene,  medlem- 
mer, der  har  omvendt  sig  og  kommer  til  ham  -  så  lad  os 
huske  disse  seks  principper.  For  det  første:  Evangeliet  er 
Herrens  plan  for  lykke,  og  omvendelse  skal  bringe  os 
glæde.  For  det  andet:  Ægte  omvendelse  bygger  på  og 
kommer  af  tro  på  Herren,  Jesus  Kristus.  Der  findes  ingen 
anden  metode.  For  det  tredje:  Ægte  omvendelse  medfø- 
rer en  forandring  i  hjertet,  ikke  kun  forandring  i  adfærd. 
For  det  fjerde:  En  del  af  denne  forandring  er  bedrøvelse 
efter  Guds  sind,  når  vi  har  syndet.  Det  er  det,  der  menes 
med  et  sønderknust  hjerte  og  en  angergiven  ånd.  For  det 
femte:  Guds  gaver  er  tilstrækkelige  til  at  hjælpe  os  med  at 
overvinde  alle  vore  synder  og  svagheder,  dersom  vi  vil 
bede  ham  om  hjælp.  Og  sluttelig:  Vi  må  huske  på,  at  om- 
vendelse kun  sjældent  medfører  sensationelle  eller  dra- 
matiske ændringer,  men  snarere  sker  trin  for  trin  med 
faste  og  urokkelige  skridt  -  ét  for  ét  fremad  mod  guddom- 
melighed. 

Hvis  vibestræber  os  på  at  indføre  disse  principper  i  vort 
liv  og  anvende  dem  dagligt,  vil  vi  kvalificere  os  til  at  blive 
kaldt  medlemmer  af  Jesu  Kristi  Kirke.  Når  vi  er  sande 
medlemmer,  kan  vi  påberåbe  os  Herrens  løfte  om,  at 
„den,  der  er  af  min  kirke  og  vedbliver  at  tilhøre  den  til 
enden,  vil  jeg  grundfæste  på  min  klippe,  og  helvedes 
porte  skal  ikke  få  overhånd  over  ham"  (L&P  10:69). 

Det  er  min  bøn,  at  vi  hver  især  må  få  indfriet  dette 
løfte.  □ 

IDEER  TIL  SAMTALEEMNER 
FOR  HJEMMELÆRERE 


1.  Medlemskab  af  Kirken  er  andet  og  mere  end  at  have 
sit  navn  indskrevet  i  de  officielle  optegnelser.  Herren  reg- 
ner dem,  der  omvender  sig  og  kommer  til  ham,  for  „min 
Kirke". 

2.  Evangeliets  principper  er  de  sande  retningslinier,  vi 
skal  følge  for  at  komme  til  Kristus  og  finde  ægte  lykke. 

3.  Tro  på  Herren  er  grundlaget  for  meningsfuld  om- 
vendelse. 

4.  Omvendelse  er  ikke  kun  en  ændret  adfærd,  men  en 
forandring  hjertet. 

BESØGSLÆRERINDEBUDSKAB 

TÆNK  PÅ 
KRISTUS  DERHJEMME 


Mål:  „Byg  et  hus,  et  bedehus,  et  fastehus,  et 
troens  hus,  et  lærdommens  hus,  et  herlighe- 
dens hus,  et  ordens  hus,  ja,  et  Guds  hus" 
(L&P  88:119). 


n  ung  mor  med  to  sønner 
havde  meget  travlt  med  et 
deltidsjob,  som  hun  ud- 
førte derhjemme  samt  en 
krævende  kaldelse  i  Kirken.  „Det  var 
som  om,  at  jeg  ingen  tid  havde  til 
mine  små  børn,"  mindedes  hun. 
Hun  var  ofte  så  engageret  i  sit  arbej- 
de, at  hendes  drenge  måtte  bruge 
usædvanlige  midler  for  at  fange  hen- 
des opmærksomhed  -  og  hun  var 
ofte  utålmodig  over  for  dem. 

Derfor  besluttede  hun  sig  til  at  ar- 
rangere en  „aktivitetstid"  hver  mor- 
gen, som  hun  kunne  nyde  sammen 
med  sine  drenge.  Tiden  brugte  hun 
til  at  bede  og  synge,  og  til  morsomme 
aktiviteter.  Hun  lærte  derved  at  sætte 
større  pris  på  hver  af  sine  drenge  og 
begyndte  virkelig  at  nyde  tiden  sam- 
men med  dem.  Hun  var  forbløffet 
over,  hvad  en  smule  kærlighed  og 
opmærksomhed  kunne  udrette! 

Denne  mor  opdagede  en  af  „hem- 
melighederne" ved  at  gøre  sit  hjem 
til  en  helligdom,  borte  fra  verden  og 
dens  bekymringer.  De  første  hellige 
fik  at  vide,  at  de  skulle  gøre  templet, 
som  de  var  ved  at  bygge,  til  „et  bede- 
hus ...  et  lærdommens  hus  ...  et 
Guds  hus"  (se  L&P  88:119).  På 
samme  måde  skal  vi  gøre  vores  hjem 
til  en  kærlig  havn,  hvor  vi  og  andre 
familiemedlemmer  kan  udvikle  os  og 


ILLUSTRERET  AF  BETH  WHITTAKER 


lære  at  udøve  selvkontrol,  at  tjene 
andre  samt  at  forstå  og  tilgive  hin- 
anden. 

Præsident  Ezra  Taft  Benson  har 
sagt:  „I  hjemmet  skal  der  herske  kær- 
lighed, forståelse,  tillid,  gæstfrihed 
og  en  fornemmelse  af  samhørighed" 
(Den  danske  Stjerne,  april  1982, 
s.  196). 

Alle  hjem  består  naturligvis  ikke  af 
forældre  og  børn.  Nogle  søstre  i  kir- 
ken bor  alene  eller  sammen  med  ven- 
inder, familie  eller  slægtninge.  Nogle 
søstre  i  kirken  er  gift,  men  har  ingen 
børn,  og  nogle  søstre  har  allerede 
deres  børn  fra  hånden.  Men  uanset 
hvem  der  bor  i  vores  hjem  -  selv  om 
det  kun  er  os  selv  -  så  er  vi  nødt  til  at 
gøre  det  til  et  tilflugtssted  fra  verden. 


Et  sted  hvor  vi  kan  fornemme  Her- 
rens ånd  og  øve  os  i  evangeliets  prin- 
cipper. 

Hvordan  kan  vi  gøre  vores  hjem  til 
et  „Guds  hus",  hvor  vi  kan  erindre 
os  Kristus  og  indrette  vores  levevis 
efter  hans?  Vi  kan  gøre  forskellige 
ting: 

-  Bede  personlige  bønner  og  fami- 
liebønner, studere  skrifterne  og  åbne 
vores  hjem  for  kærlighedens  ånd. 

-  Et  billede  af  Kristus  kan  minde  fa- 
miliens medlemmer  om  hans  eksem- 
pel og  opmuntre  os  til  at  blive  mere 
som  han. 

B 

-  Passende  musik  indbyder  Anden 
til  at  være  i  vores  hjem,  og  den  kan 
berolige  og  inspirere  os,  når  vi  har 
problemer  og  vanskeligheder. 

-  Når  hjemmet  indvies  ved  en  bøn, 
indbydes  Ånden  til  at  være  der,  og 
det  kan  inspirere  til  ærbødighed. 

Vi  kan  også  skabe  positive  omgivel- 
ser, hvor  børnene  føler,  at  de  er  ac- 
cepteret og  afholdt,  og  hvor  de  kan 
lære  om  evangeliet.  D 

Forslag  til  besøgslærerinder 

1.  Tal  om,  hvordan  vi  kan  erindre 
Herren  i  vores  hjem. 

2. 1  eller  den  søster,  I  besøger,  kan 

eventuelt  fortælle  om  en  oplevelse,  I 

har  haft,  hvor  I  eller  hun  fremelskede 

en  positiv  atmosfære  i  hjemmet. 

(Se  Familieaften,  Idé-  og  håndbog, 
side  113-116,  117-120,  213-14,  222-23, 
251-52,  269-353,  hvor  der  står  mere  om 
emnet). 

JEG  MA 
IKKE  GIVE  OP! 


NANCY    PALACIOS 


Min  mand,  Alvaro,  deltog  i  sit  første  mara- 
tonløb, da  han  gik  i  gymnasiet  i  Colom- 
bia. Han  vandt!  -  til  sin  store  overra- 
skelse! 

Derefter  besluttede  han  sig  til  at  dyrke  denne  sport 
mere  seriøst.  Men  han  manglede  et  par  løbesko,  og  de  var 
dyre.  Hans  forældre  kæmpede  for  at  forsørge  otte  børn, 
og  derfor  var  han  ikke  meget  for  at  bede  dem  om  et  par 
sko.  Men  da  de  blev  klar  over,  at  han  havde  besluttet  sig 
til  at  løbe,  købte  de  skoene  til  ham. 

Alvaro  kom  på  gymnasiets  atletikhold  og  trænede  dag- 
ligt. Men  da  tiden  for  den  første  konkurrence  nærmede 
sig,  var  hans  sko  ved  at  være  slidt  op.  To  uger  før  løbet  gik 
overlæderet  fra  sålerne.  Alvaro  ville  ikke  bede  sine  for- 
ældre om  et  par  nye  sko,  så  han  fandt  noget  tråd  og  syede 
dem  selv  sammen. 

Alvaro  fortsatte  med  at  træne  til  konkurrencen  i  de  sko, 
han  havde  forsøgt  at  reparere.  Til  hans  store  skuffelse  gik 
sytråden  over,  og  to  dage  før  løbet  begyndte  skoene  atter 
at  falde  fra  hinanden.  Han  vidste,  at  han  skulle  bruge 
noget  stærkere  tråd  for  at  få  dem  lavet,  og  efter  stort 
besvær  fik  han  fat  i  noget  ståltråd  og  brugte  det  til  at  sy 
skoene  sammen  med. 

Da  startskuddet  lød,  startede  Alvaro  stærkt  og  holdt  sig 
midt  i  feltet,  mens  han  løb  banen  rundt.  Da 
der  kun  var  et  par  omgange  tilbage,  tog  han 
føringen  og  løb  fra  de  andre.  I  samme 
øjeblik  begyndte  ståltråden  at  løsne  sig 
fra  skosålerne  og  bore  sig  ind 
i  hans  fod.  Trods  de 
smerter  han  følte,  da 
ståltråden  borede  sig  ind  i 
foden,  tænkte  han  ved  sig 
selv:  „Jeg  må  ikke  give  op." 

Han  gav  ikke  op.  Beslut- 
somt krydsede  han  målstregen 


og  kom  ind  som  nummer  ét  -  men  med  en  fod  der  var 
revet  op  og  blødte  flere  steder. 

Nu,  mange  år  efter,  henter  jeg  styrke  ved  min  mands 
beslutsomhed.  Han  står  tidligt  op  om  morgenen,  træner 
selv  i  snestorm  og  kommer  udmattet  hjem  efter  en  lang 
løbetur.  Når  problemerne  til  tider  forekommer  mig  over- 
vældende, tænker  jeg  på,  hvordan  han  krydsede  mål- 
stregen med  en  flået  og  blødende  fod. 

Når  Alvaro  i  dag  løber  maratonløb,  venter  jeg  ivrigt  ved 
målstregen,  rystende  af  spænding.  Jeg  håber  selv  på  at 
opnå  en  lignende  beslutsomhed,  så  jeg  en  dag  kan  vinde 
et  langt  større  løb  -  livets  maratonløb.  D 

FOTOGRAFERET  AF  CRAIG  MOYER 


MANER 
ALDRIG  FOR  UNG 


KATHY     KLEEKAMP 


Denne  cambodjaner,  en  15-årige  dreng,  der 
er  omvendt  til  Kirken  og  bor  i  USA,  beviser, 
at  alderen  ikke  er  nogen  hindring  for  at  mis- 
sionere. 


Rock  Street  nr.  50,  Lo  well  i  Massachusetts 
kunne  være  adressen  på  hvem  som  helst  af  de 
tusindvis  af  sydøstasiatiske  familier,  der  har 
bosat  sig  i  denne  by,  som  har  100000  indbyg- 
gere. Men  i  Rock  Street  nr.  50  bor  Chea  Touch.  Han  er 
15  år,  fra  Cambodja  og  blev  døbt  for  tre  år  siden.  Denne 
unge  mand,  som  tilhører  grenen  i  Lowell,  er  bemærkel- 
sesværdig, fordi  han  direkte  er  skyld  i,  at  mange  af  hans 
asiatiske  venner  er  blevet  døbt. 

„  Det  har  ikke  været  let  for  min  familie  og  mig  at  komme 
til  et  nyt  land.  Der  er  mange  ting,  vi  ikke  forstår,  og  vi  har 
meget  at  slås  med.  Ældsterne  har  vist  os,  at  de  er  interes- 
seret i  os,  og  at  de  ønsker,  at  vi  skal  være  lykkelige, "  siger 
Chea.  Han  tilføjer:  „Jeg  har  altid  vidst,  at  min  himmelske 
Fader  elsker  mig.  Det  har  været  vidunderligt  at  lære 
noget  mere  om  ham  og  få  at  vide,  hvad  jeg  skal  gøre  for  at 
komme  tilbage  til  ham.  Jeg  ønsker,  at  mine  venner  skal 
kende  sandheden,  så  de  kan  blive  lige  så  lykkelige,  som 
jeger." 

Cheas  historie  begyndte  i  1987,  da  to  ældster,  Paul 
Gooch  og  Garrett  Black,  fik  til  opgave  at  arbejde  i  Boston 
missionen  i  Massachusetts.  Da  der  ikke  havde  været  mis- 
sionærer i  Lowell  i  en  årrække,  syntes  de,  at  det  var  hen- 
sigtsmæssig at  søge  om  særlig  hjælp  hos  vor  himmelske 
Fader  med  hensyn  til  deres  missionering.  På  dette  tids- 
punkt var  kun  to  cambodjanske  familier  medlemmer  af 
Kirken  i  området. 

Ældste  Gooch  skrev  i  sin  dagbog  den  11.  april  1987: 
„Denne  dejlige  forårsdag,  gik  ældste  Black  og  jeg  op  på 
toppen  af  Fort  Hill  og  så  ud  over  byen.  Vi  bad  om,  at  Lo- 

well  måtte  blive  et  velsignet  tilflugtssted  for  det  asiatiske 
folk,  hvor  de  kunne  leve  i  fred  og  sikkerhed,  hvor  de 
kunne  have  Ånden  hos  sig  i  deres  hjem."  Begge  ældster- 
ne  følte  inspirationen.  I  dagbogen  står  endvidere:  „Vi 
bad  til,  at  Lowell  måtte  blive  velsignet  med  at  være  et 
sted,  hvor  asiaterne  måtte  lære  Jesus  at  kende  som  deres 
Frelser." 

Ældsternes  første  møde  med  Chea  skete  helt  tilfældigt. 
De  søgte  en  anden  familie  og  bankede  tilfældigvis  på 
hans  dør.  Chea  var  den  eneste  i  sin  familie,  der  talte  en- 
gelsk. I  samtalens  forløb  fortalte  han,  at  han  elskede  Jesus 
og  ønskede  at  finde  en  kirke,  og  fik  missionærerne  til  at 
love,  at  de  ville  tage  ham  med  i  kirke  den  følgende  søn- 
dag. Ældste  Gooch  mindes:  „Jeg  var  meget  imponeret  af 
Chea.  Han  var  utrolig  moden  og  virkede  som  en  25-årig  i 
en  12-årigs  legeme."  Cheas  forældre  fortalte  ældsterne, 
at  deres  søn  havde  besøgt  adskillige  kristne  kirker  helt  af 
sig  selv,  men  „han  følte  sig  ikke  hjemme  i  nogen  af  dem" . 

Cheas  modenhed  er  utvivlsomt  en  følge  af  alt  det,  han 
har  oplevet  i  sit  korte  liv.  Som  mange  andre  cambodjane- 
re, som  har  søgt  tilflugt  i  USA,  overlevede  Chea  og  hans 
familie  krigen.  Chea  var  fire  år  og  hans  søster,  Soph,  ti  år 
i  1979,  da  de  sammen  med  deres  forældre  flygtede  fra 

CHEA  TOG 

MISSIONÆRERNE  MED 
PÅ  BESØG  HOS  SAVETH 
VONG  OG  HENDES  TRE 
BØRN,  DER  LIGE  MED 
NØD  OG  NÆPPE 


NÅEDE  AT  FLYGTE, 
SÅ  DE  IKKE  BLEV 
HENRETTET  I 
CAMBODJA.  DE  VAR 
IVRIGE  EFTER  AT  LÆRE 
OM  EVANGELIET. 

„HVER  GANG  JEG  GÅR 
UD  MEDÆLDSTERNE, 
ER  DET  SOM  OM,  AT 
JEG  LÆRER  NOGET 
NYT.  JEG  NYDER  AT 
LÆRE  OM,  HVORDAN 
MAN  KOMMER 


TILBAGE  TIL  VOR 
HIMMELSKE  FADER," 
SIGER  CHEA.  HAN 
SIGER,  AT  DET  ER  EN 
GLÆDE  OG  IKKE  ET 
OFFER  AT  HJÆLPE  TIL. 

Cambodja  til  flygtningelejren  i  Kavidan  i  Thailand. 
De  boede  i  flygtningelejren  indtil  1984,  da  hjælpeorgani- 
sationer hjalp  dem  til  USA.  Lige  siden  har  de  boet  i  Lo- 
well  i  Massachusetts.  Chea  har  nu  to  yngre  søstre,  Lundi, 
som  er  otte  år,  og  Dani,  som  er  seks. 

Da  Chea  havde  fået  missionærlektierne  og  deltaget  i 
nogle  nadvermøder,  vidste  han,  at  han  havde  fundet, 
hvad  han  søgte.  „Folk  er  så  flinke.  Jeg  føler  mig  hjemme. 
Efterhånden  som  jeg  lærer  skrifterne  at  kende  og  læser  i 
Mormons  Bog,  kan  jeg  fornemme  vor  himmelske  Faders 
kærlighed  til  mig."  Chea  elsker  at  synge  og  tilføjer:  „Mu- 
sikken gør  mig  glad. "  Selv  om  hans  forældre  har  fået  mis- 
sionærlektierne og  ofte  kommer  i  Kirken,  samt  støtter 
Chea,  har  de  endnu  ikke  tilsluttet  sig  Kirken.  (Cheas  far, 
der  er  buddistmunk  har  indgået  visse  forpligtelser,  som 
han  synes  han  bryder,  dersom  han  tilslutter  sig  en  anden 
religion). 

Efter  dåben  blev  Chea  og  ældsterne  meget  gode  ven- 
ner. „Chea besøgte  os  næsten  hver  dag  i  vores  lejlighed, " 
mindes  ældste  Gooch.  „Så  fortalte  han  os  om  venner  og 
slægtninge,  som  han  ønskede,  at  vi  skulle  besøge. 
Somme  tider  var  det  svært  at  nå  det  hele." 

Chea  smiler,  da  han  mindes  den  første  person,  som 
han  fortalte  ældsterne  om.  „Sothom  Chea  var  min  klasse- 
kammerat. I  begyndelsen  var  jeg  bange  for  ham.  Jeg  troe- 
de ikke,  at  han  kunne  lide  mig.  Jeg  spurgte  ham,  om  han 
ville  møde  mine  venner,  ældste  Black  og  ældste  Gooch. 
Da  Sothom  sagde  ja,  blev  jeg  overrasket,  men  meget, 
meget  glad."  Chea  var  sammen  med  ældsterne  under 
alle  de  lektier,  som  Sothom  fik.  Han  siger:  „Jeg  nød  at 
oversætte  lektierne.  Jeg  lærte  så  meget.  Jeg  kunne  føle 
Helligånden.  Desuden  var  det  sjovt." 

Gamle  såvel  som  unge  har  nydt  glæde  af  Cheas  ønske 
om  at  videregive  sin  nyopdagede  kundskab.  Familiens 
nabo,  Sophon  Heng,  en  mor  og  hendes  fire  børn  samt 
hendes  gamle  mor,  Hong  Heng,  blev  døbt  på  grund  af 
Cheas  indsats.  Sophon  husker:  „Chea  var  så  venlig  imod 
os.  Han  spurgte,  om  vi  kunne  tænke  os  at  møde  to  mænd, 
som  ville  undervise  os  og  gøre  os  lykkelige.  Da  vi  sagde 
ja,  kom  Chea  og  ældsterne  hjem  til  os  hver  uge  og  under- 
viste os  i  evangeliet." 

Det  er  ikke  noget  offer  for  Chea  at  give  vor  himmelske 
Faders  budskab  videre,  men  en  ægte  glæde.  „Hver  gang 
jeg  går  ud  med  ældsterne,  er  det  som  om,  at  jeg  lærer 
noget  nyt.  Jeg  nyder  at  lære  om,  hvordan  man  kommer 
tilbage  til  vor  himmelske  Fader  -  om  det  jeg  skal  gøre,  og 
det  jeg  skal  undgå." 

En  tidligere  primarypræsidentinde,  Irene  Danjou  hu- 

DA  CHEA  HAVDE  FÅET  LEKTIERNE  OG  DELTAGET 
I  NADVERMØDER,  VIDSTE  HAN,  AT  HAN  HAVDE 
FUNDET,  HVAD  HAN  SØGTE.  „FOLK  ER  SÅ 
FLINKE.  JEG  FØLER  MIG  HJEMME.  EFTERHÅNDEN 
SOM  JEG  LÆRER  SKRIFTERNE  AT  KENDE  OG  LÆSER 
I  MORMONS  BOG,  KAN  JEG  FORNEMME  VOR 
HIMMELSKE  FADERS  KÆRLIGHED  TIL  MIG." 


sker:  „Hver  søndag  bragte  han  forskellige  venner  med  i 
kirke.  Han  præsenterede  dem  for  mig,  stavede  deres 
navne,  sagde  hvor  gamle  de  var,  og  sad  ved  siden  af  dem, 
til  de  følte  sig  godt  tilpas.  Så  gik  han  i  sin  egen  klasse.  Det 
gjorde  han  hver  eneste  uge  i  et  helt  år!" 

I  sin  dagbog  har  ældste  Gooch  skrevet  et  eksempel  på 
Cheas  flid  og  begejstring  for  at  missionere :  „Jeg  var  hjem- 
me til  frokost  og  forsøgte  at  forberede  en  tale  til  zonekon- 
ferencen. Af  en  eller  anden  grund  kunne  jeg  ikke  samle 
mine  tanker.  Telefonen  ringede.  Det  var  Chea.  Han  for- 
talte, at  han  gerne  ville  have  ældste  Black  og  mig  til  at  be- 
søge familien  Vong,  en  cambodjansk  familie  som  havde 
boet  i  Lowell  i  et  år .  De  bad  og  fastede  for  at  finde  en  kirke, 
som  de  kunne  komme  i." 

Saveth  Vong  og  hendes  tre  børn,  Chetena,  Chendra  og 
Tola,  var  med  nød  og  næppe  sluppet  for  at  blive  henret- 
tet. Hendes  mand,  der  var  pilot  i  den  cambodjanske  hær, 
var  taget  til  fange.  Det  lykkedes  Saveth  og  hendes  børn  at 
slippe  ud  af  fængslet,  tre  dage  før  de  skulle  skydes. 

Chea  smiler  ved  tanken  om  hans  og  ældsternes  første 
besøg  hos  familien  Vong.  „De  virkede  allesammen  så 
ivrige  efter  at  lære.  De  havde  så  mange  spørgsmål. 
Anden  var  meget  stærk."  Selv  om  familien  havde  en 
Mormons  Bog  på  cambodjansk,  havde  de  brug  for  hjælp 
til  at  lære  om  evangeliets  principper.  Her  spillede  Chea 
en  vigtig  rolle,  idet  han  hjalp  ældsterne  med  at  oversætte 
lektierne  og  fortalte  om  sine  egne  oplevelser  i  Kirken.  Der 
står  videre  i  ældste  Goochs  dagbog:  „Dag  efter  dag  sad 
Chea  roligt  ved  siden  af  Saveth  og  hjalp  hende  med  at  for- 
stå det,  der  blev  belært  om.  Det  var  som  om,  at  han  aldrig 
blev  træt  af  evangeliets  budskab." 

Alt  imens  Chea  underviste  i  evangeliet,  voksede  hans 
vidnesbyrd  virkelig.  Han  mindes:  „Jeg  kan  huske,  at  jeg 
læste  3  Nephi  27:7: , Derfor  skal  I  gøre  alt,  hvad  I  gør,  i  mit 
navn;  derfor  skal  I  kalde  kirken  ved  mit  navn,  og  I  skal  på- 
kalde Faderen  i  mit  navn,  så  han  kan  velsigne  kirken  for 
min  skyld.'  Jeg  tænkte:  Hvordan  kan  det  være,  at  jeg  al- 


drig har  set  det  skriftsted  før?  Det  virker  så  naturligt. 
Selvfølgelig  må  vor  himmelske  Faders  sande  kirke  være 
opkaldt  efter  hans  Søn!" 

Dette  skriftsted  bekræftede  også  noget  for  Chea,  som 
han  inderst  inde  vidste  var  sandt  -  hvis  han  bad  til  vor 
himmelske  Fader  i  Jesu  navn  om  at  få  hjælp  til  at  fortælle 
om  evangeliets  budskab,  ville  vor  himmelske  Fader  vel- 
signe ham  i  hans  indsats. 

Chea  blev  henrykt,  da  familien  Vong  besluttede  sig  til 
at  lade  sig  døbe.  Ældste  Gooch  husker  dén  aften:  „Da  vi 
kørte  hjem,  bad  Chea  ældste  Black  og  mig  om  at  standse 
ved  en  samling  træer  i  en  nærliggende  park,  så  vi  kunne 
takke  vor  himmelske  Fader.  Vi  skiftedes  til  at  takke  og  ud- 
trykke vores  glæde.  Da  vi  var  færdige,  satte  Chea  sig  op 
på  mine  skuldre.  Efter  et  øjebliks  tavshed,  kiggede  Chea 
kærligt  ned  på  mig  og  sagde  med  et  strålende  smil:  Hel- 
ligånden er  med  os,  Gooch  -  ikke  sandt?' 

Ja,  Chea,  helt  bestemt.' 

Jeg  ved  det  -  jeg  følte  det!'" 

Familien  Vong  blev  døbt  en  uge  senere. 

Chea  elsker  at  fiske  og  at  spille  basketball  og  kan  lide  at 
spille  videospil.  Ligesom  mange  andre  unge  cambodja- 
nere i  Amerika  spiller  han  også  en  vigtig  rolle  ved  at  hjæl- 
pe sine  forældre  med  at  lære  deres  nye  sprog  og  kultur  at 
kende.  De  voksne  bruger  mange  timer  på  at  arbejde  og 
tjene  til  føden,  og  de  har  ikke  megen  fritid  til  at  lære  en- 
gelsk. På  den  anden  side  lærer  de  unge  hurtigt  sproget  og 
taler  det  derhjemme.  Chea  har  været  særlig  heldig.  Foru- 
den at  gå  i  den  almindelige,  offentlige  skole,  deltager  han 
i  et  særligt  program  på  et  privatkursus.  Lederen  af  kurset, 
Joan  O'Brien,  betragter  Chea  som  et  usædvanligt  barn. 
„Jeg  tror,  han  er  en  ung  mand,  der  vil  udvikle  sig  til  at 
blive  en  god  leder  blandt  det  cambodjanske  folk.  Han  er 
som  en  krukke,  der  aldrig  kan  blive  fyldt."  □ 

EVANGELIET 

ENKELT 


ÆLDSTE    GLEN     L.RUDD 
DE     HALVFJERDS'     ANDET     KVORUM 


Næsten  ethvert  princip  og  enhver  af  Kirkens  lærdomme  kan 

forenkles,  hvis  vi  vil  gøre  os  umage. 

Det  er  absolut  muligt  at  leve  retfærdigt  og  korrekt  på  en  meget  enkel  måde. 


For  mange  år  siden  var  jeg  på  mission  i  New  Zealand. 
Den  dag  jeg  ankom,  mødte  jeg  præsident  Matthew  Cow- 
ley  for  første  gang.  I  løbet  af  de  næste  to  år  blev  vi  nære 
venner,  og  under  den  sidste  del  af  min  mission  boede  jeg 
i  missionshjemmet  og  rejste  rundt  i  New  Zealand  sam- 
men med  præsident  Cowley. 

Han  var  en  fortrinlig  lærer  og  et  meget  interessant  men- 
neske. Alle  elskede  at  høre  ham  fortælle.  Selv  om  han 
døde  for  mere  end  36  år  siden,  er  der  stadig  mennesker 
mange  steder  i  Kirken,  som  interesserer  sig  for  de  tros- 
fremmende  beretninger,  han  fortalte. 

Præsident  Cowley  forsøgte  at  gøre  sine  belæringer 
enkle.  Han  sagde  faktisk  mange  gange,  at  han  tit  ikke 
kunne  tale  om  emner,  der  lå  ud  over  evangeliets  første 
principper.  Han  tilbragte  hele  sit  liv  med  at  forsøge  at  for- 
klare, at  der  ikke  er  noget  indviklet  ved  Kirken.  „Jesu  Kri- 


sti evangelium  er  ganske  enkelt  smukt,  og  ganske  smukt 
i  sin  enkelhed, "  sagde  han.  De  fleste  kirkeledere,  som  jeg 
har  kendt,  har  sagt  det  samme.  Jeg  er  overbevist  om,  at 
det  bibringer  større  forståelse,  når  vi  fortæller  og  undervi- 
ser direkte  og  enkelt  i  evangeliet. 

Præsident  Cowley  var  et  meget  ukompliceret  menne- 
ske. De,  som  ikke  forstod  hans  enkle  væremåde,  blev  for- 
virrede over  det,  han  gjorde,  og  syntes,  at  han  var  svær  at 
forstå.  Jeg  fik  lejlighed  til  at  stå  ham  nær  i  femten  år.  Efter 
hans  død,  var  der  mennesker,  som  talte  med  mig  om 
ham.  Der  var  én,  som  sagde:  „Jeg  forstår  bare  ikke,  hvor- 
dan bror  Cowley  kunne  gøre  alt  det,  han  gjorde."  Svaret 
er,  at  bror  Cowley  gik  direkte  til  Herren,  fortalte  ham, 
hvad  han  ønskede,  og  modtog  svaret.  Der  var  intet  svært 
i  dette;  bror  Cowley  gjorde  det  bare. 

Jeg  rejste  rundt  i  missionen  sammen  med  præsident 


NAR  VI  SAMLES  TIL  BØN,  ER  DET 

FORMODENTLIG  DEN  BEDSTE  UNDERVISNINGSSITUATION, 

EN  MOR  OG  FAR  KAN  ARRANGERE  FOR  DERES  BØRN. 

Cowley,  og  derfor  bad  han  mig  om  altid  at  have  skiftetøj  En  dag,  da  præsident  Cowley  og  jeg  var  på  rejse,  kom 

i  min  mappe .  Han  sagde :  „Når  jeg  siger : , Nu  tager  vi  af-  vi  hj em  til  bror  Stewart  Meha,  en  dejlig  maori-mand .  Han 

sted, '  griber  du  din  mappe  og  starter  bilen,  uden  at  stille  var  patriark  for  en  stor  familie  og  en  trofast  far  og  leder, 

spørgsmål."  Præsident  Cowley  og  bror  Meha  tilbragte  hele  eftermid- 

Når  dette  skete,  greb  jeg  min  mappe  og  steg  ind  i  bilen,  dagen  på  verandaen,  hvor  de  talte  om  Kirken  og  andre  in- 

Da  jeg  var  en  ung  og  ivrig  missionær,  spekulerede  jeg  teressante  emner. 

ofte  på,  hvor  vi  mon  skulle  hen  -  men  jeg  spurgte  ikke  om  Da  det  var  tid  at  spise  aftensmad,  stillede  bror  Meha  sig 

noget .  foran  verandaen  og  råbte  på  sit  eget  sprog  til  hele  sin  store 

Engang,  da  vi  havde  kørt  nogle  få  kilometer,  spurgte  familie:  „Haere  Mai  Ki  Te  Kai. "  Og  derefter  råbte  han: 

han:  „Kunne  du  tænke  dig  at  vide,  hvor  vi  skal  hen?"  Haere  Mai  Ki  Te  Karakia.  Det  betyder:  „Kom  hjem  og  spis 

Jeg  sagde:  „Ja."  aftensmad.  Kom  hjem  til  bøn." 

Så  sagde  han:  „Det  kunne  jeg  også  godt!  Jeg  ved  ikke  Det  varede  ikke  længe  før  alle  i  familien  kom  løbende  til 

helt,  hvor  vi  skal  hen,  men  vi  fortsætter,  og  når  Herren  fra  alle  mulige  retninger.  Vi  samledes  i  en  stor  forstue  i 

siger,  at  vi  skal  dreje,  så  drejer  vi,  og  så  vil  vi  havne  der,  deres  hjem.  Der  var  ikke  mange  møbler  i  forstuen,  og  vi 

hvor  han  ønsker,  vi  skal  være."  samledes  i  en  stor  rundkreds.  Bror  Meha  stod  i  kredsen 

Når  maorierne  i  New  Zealand-missionen  havde  brug  med  præsident  Cowley  på  sin  venstre  side  og  mig  ved 

for  hjælp,  bad  de  til,  at  præsident  Cowley  ville  komme.  siden  af  præsident  Cowley.  På  bror  Mehas  højre  side  stod 

En  dag  kørte  vi  hen  til  et  postkontor  i  en  by,  der  lå  ret  langt  et  barn  på  omkring  8  år.  De  øvrige  i  kredsen  var  hans 

væk.  Der  stod  to  søstre  på  postkontoret  og  ventede.  Da  andre  børn  med  nogle  voksne  ind  imellem., 

præsident  Cowley  steg  ud  af  bilen,  sagde  den  ene  til  den  Så  sagde  bror  Meha  til  drengen  ved  sin  højre  side:  „Du 

anden:  „Der  kan  du  se,  jeg  sagde  jo  til  dig,  at  han  snart  begynder. "  Jeg  bøjede  hovedet  og  forventede  at  høre  den 

ville  være  her."  lille  dreng  bede.  Men  han  bad  ikke,  i  stedet  citerede  han 

Præsident  Cowley  sagde:  „Hvad  sker  der  her?"  et  skriftsted  -  men  først  fortalte  han,  hvor  det  stod.  Ham 

Den  ene  af  søstrene  sagde:  „Vi  havde  brug  for  dig,  så  vi  der  stod  ved  siden  af  drengen  citerede  også  et  skriftsted 

har  bedt.  Vi  vidste,  at  du  ville  komme,  og  at  du  altid  kom-  og  gav  henvisningen  til  det.  Da  der  var  citeret  ca.  fire 

mer  direkte  til  postkontoret,  og  derfor  besluttede  vi  os  til  skriftsteder,  lagde  jeg  mærke  til,  at  det  fortsatte  kredsen 

at  vente  her,  til  du  kom."  rundt,  hvor  hver  enkelt  citerede  forskellige  skriftsteder. 

Det  var  bare  så  enkelt.  Folk  bad  til  Herren  og  fortalte,  Et  af  de  mindre  børn  begyndte  at  citere  et  skriftsted,  som 

hvad  de  ønskede,  og  på  en  eller  anden  måde  ledede  allerede  var  citeret,  men  blev  hurtigt  rettet. 

Ånden  præsident  Cowley  hen  til  dem.  Det  var  ikke  fordi,  Omsider  var  det  min  tur,  og  derpå  præsident  Cowleys. 

at  han  ikke  organiserede  sig,  men  jeg  har  aldrig  kendt  Og  dernæst  bad  bror  Meha  en  bøn. 

nogen,  som  planlagde  mindre  og  fik  udført  mere,  blot  For  mig  var  det  et  stort  eksempel  på  familiebøn  og  på, 

ved  at  gøre  som  han  blev  inspireret  til.  hvordan  børn  kan  lære  skriften  at  kende .  Når  vi  samles  til 


DET  ENESTE,  VI  VIRKELIG  SKAL  GØRE 

FOR  AT  OMVENDE  OS,  ER  AT  HOLDE  OP 

MED  AT  GØRE  DET  FORKERTE  OG  GØRE  ALT, 

HVAD  VI  KAN,  FOR  AT  UDBEDRE  DEN 

SKADE  SOM  VI  HAR  FORVOLDT. 

bøn,  er  det  formodentlig  den  bedste  undervisningssitua- 
tion, en  mor  og  far  kan  arrangere  for  deres  børn.  Bøn  er 
noget  meget  enkelt,  og  sådan  skal  det  være.  Bønner  be- 
høver ikke  at  være  lange  og  indviklede.  De  skal  bare  være 
enkle  og  oprigtige.  Hvis  vi  ønsker  at  tale  med  Herren,  gør 
vi  det  gennem  bøn.  Hvis  vi  lytter  i  tro,  vil  vi  høre  hans 
svar.  Vi  kan  også  søge  i  skrifterne,  for  her  får  vi  de  svar, 
vi  har  brug  for,  på  en  meget  ukompliceret  måde. 

Lad  mig  sige  noget  om  tro.  Tro  er  evangeliets  første 
princip.  Det  er  en  gave  fra  vor  himmelske  Fader.  Der  er 
sikkert  ingen,  der  har  tro  nok.  For  de  fleste  af  os  virker  det 
som  om,  at  tro  er  noget,  der  kommer  og  går.  Vi  har  alle- 
sammen brug  for  en  lille  smule  mere .  Tro  er  ganske  enkelt 
at  vide,  at  Herren  er  der,  og  at  han  vil  holde  sine  løfter  til 
dem,  som  ydmygt  søger  ham. 

Da  jeg  var  præsident  for  Florida  mission  for  ca.  tyve  år 
siden,  modtog  jeg  et  brev  fra  søster  Flavia  Salazar  Gomez 
i  Santiago  i  Den  Dominikanske  Republik.  Hun  var  oprin- 
deligt fra  Mexico  og  var  blevet  medlem  af  Kirken  som 
12-årig.  Flavia  havde  giftet  sig  og  var  sammen  med  sin 
mand  flyttet  til  hans  fødeland.  Hun  troede,  at  hun  var 
den  eneste  sidste  dages  hellig  i  den  dominikanske  befolk- 
ning, som  er  på  omkring  5  millioner  mennesker.  Hun 
skrev,  at  hun  havde  et  barn  på  et  år,  som  endnu  ikke  var 
navngivet  eller  velsignet  af  præstedømmet.  Hun  tilføje- 
de, at  hun  havde  cancer,  og  at  lægen  ikke  regnede  med, 
at  hun  ville  leve  meget  længere .  Hun  udviste  sin  enkle  tro 
ved  at  bede  en  præstedømmebærer  rejse  til  Santiago  for 
at  velsigne  både  hende  og  barnet. 

Umiddelbart  efter,  at  jeg  havde  fået  hendes  brev,  fik  jeg 
mulighed  for  at  flyve  ud  til  Den  Dominikanske  Republik. 
Her  mødtes  jeg  med  en  aktiv  sidste  dages  hellig  familie, 
som  vi  kendte  i  den  dominikanske  hovedstad,  Santo  Do- 


mingo .  Det  var  Dale  Valentine  og  hans  kone  og  børn .  Bror 
Valentine  og  jeg  kørte  til  Santiago,  hvor  jeg  opdagede,  at 
vi  ikke  have  fået  Flavias  fulde  adresse  med.  Jeg  bad  bror 
Valentine  om  at  køre  ind  i  den  travle  by  og  dreje  til  ven- 
stre. Derpå  bad  jeg  ham  dreje  til  højre  og  fortsætte  ind  til 
midten  af  byen.  Da  vi  havde  kørt  et  par  husblokke  videre, 
sagde  jeg  til  bror  Valentine:  „Kør  hen  til  det  næste  hjørne 
og  drej  til  højre,  og  når  du  har  gjort  det,  vil  du  finde  en 
tom  parkeringsplads . "  Han  kørte,  som  jeg  havde  sagt,  og 
vi  fandt  en  tom  parkeringsplads,  hvilket  ellers  var  umu- 
ligt i  den  tætte  trafik.  „Hvad  skal  vi  nu  gøre?"  spurgte 
han. 

Jeg  sagde:  „Lad  os  blot  begynde  at  spørge  folk." 

Bror  Valentine  gik  over  til  en  mand,  der  stod  uden  for 
sit  hus,  og  spurgte,  om  han  kendte  Flavia  Salazar  Gomez. 

Manden  svarede  overrasket:  „Ja,  det  er  min  kone." 

Vi  kom  indenfor  i  deres  hjem  og  mødtes  med  Flavia, 
som  vi  interviewede.  Siden  hun  forlod  Mexico  og  sin 
kontakt  med  Kirken  to  år  tidligere,  havde  hun  trofast 
holdt  visdomsordet  og  bedt  hver  eneste  dag. 

Vi  velsignede  barnet.  Derpå  følte  jeg  mig  inspireret  til 
at  velsigne  Flavia  til  at  komme  sig  helt  af  sin  kræft- 
sygdom. 

Omtrent  et  halvt  år  senere  fik  jeg  atter  mulighed  for  at 
mødes  med  Flavia  og  hendes  mand.  Hun  var  blevet  rask. 
Lægen  havde  sagt  til  hende,  at  hun  nu  var  fuldstændig 
rask. 

Da  denne  yndige  unge  mor  behøvede  en  præstedøm- 
mevelsignelse, udøvede  hun  tro  og  skrev  til  en  missions- 
præsident,  som  hun  ikke  kendte.  Missionspræsidenten 
gjorde,  som  Herren  bad  ham  om  og  efterkom  hendes 
behov.  Så  enkelt  var  det. 

Der  er  måske  dem,  der  betvivler  sådanne  tilskyndelser, 


DÅB  OG  HÅNDSPÅLÆGGELSE  ER 

LIGE  SÅ  ENKELT  SOM  BØN,  TRO  OG 

OMVENDELSE.  DÅB  ER  SIMPELTHEN  BARE 

AT  GØRE,  SOM  FRELSEREN 

HAR  BEDTOS  OM. 

men  de  indtræffer  hele  tiden.  Næsten  enhver  præste- 
dømmeleder kan,  dersom  han  tænker  sig  om  et  øjeblik, 
fortælle,  hvordan  troen  har  ledet  ham  til  at  gøre  noget, 
som  han  ikke  havde  planlagt  at  gøre. 

Omvendelse  er  lige  så  enkelt  som  bøn  og  tro.  Det  eneste, 
vi  virkelig  skal  gøre  for  at  omvende  os,  er  at  holde  op  med 
at  gøre  det  forkerte  og  gøre  alt,  hvad  vi  kan,  for  at  udbedre 
den  skade  som  vi  har  forvoldt.  Derpå  skal  vi  fortælle  Her- 
ren om  det  vi  har  gjort  forkert,  og  somme  tider  er  vi  også 
nødt  til  at  fortælle  vores  biskop  eller  vores  grenspræsi- 
dent  om  det.  Men  det  kan  altsammen  klares  meget  enkelt 
og  praktisk. 

Præsident  Cowley  fortalte  en  interessant  historie  om 
omvendelse. 

Der  var  en  mand,  som  hed  Syd.  Han  boede  i  en  lille  ma- 
orisk  landsby  på  New  Zealands  østkyst.  På  det  tidspunkt 
havde  Kirken  en  stor  gren  på  dette  sted  med  omkring 
400  medlemmer.  En  lørdag  eftermiddag,  efter  en  lang 
køretur  på  8  timer,  ankom  præsident  Cowley  til  denne 
landsby  og  tog  direkte  hen  til  sin  gamle  ven,  Syd. 

Syd  havde  som  ung  været  en  meget  dygtig  sports- 
mand. Han  havde  gået  i  gymnasiet  og  på  universitetet  i 
USA  og  var  blevet  en  kendt  basketballspiller  -  en  fremra- 
gende sportsmand,  som  var  kendt  af  offentligheden. 

Syd  blev  ordineret  til  halvfjerdser,  mens  han  boede  i 
USA,  og  da  han  kom  tilbage  til  New  Zealand  opdagede 
han,  at  han  var  den  eneste  halvfjerdser  i  hele  området  og 
tilhørte  derfor  ikke  noget  kvorum.  Han  var  blevet  lidt  in- 
aktiv og  begyndte  at  overtræde  visdomsordet.  Men  dybt 
i  sit  hjerte  vidste  han  stadig,  at  evangeliet  er  sandt. 

Som  missionspræsident  og  ven,  besøgte  præsident 
Cowley  Syd  og  fandt  ham  siddende  i  en  gyngestol  på  ve- 
randaen med  en  stor  cigar  i  munden.  Syd  blev  ved  med  at 
tygge  på  sin  cigar,  da  præsident  Cowley  satte  sig  og  talte 
med  ham. 

Da  de  havde  snakket  og  leet  en  tid,  blev  præsident 
Cowley  alvorlig  og  sagde:  „Syd,  jeg  vil  gerne  have  dig 
med  i  kirke  i  morgen.  Jeg  skal  afløse  grenspræsidenten  og 
indsætte  en  ny." 

Syd  sagde:  „Det  er  længe  siden,  at  jeg  sidst  har  været  i 
kirke.  Hvorfor  fortæller  du  mig  ikke  bare,  hvem  den  nye 
grenspræsident  bliver,  så  behøver  jeg  ikke  at  klæde  mig 
på  for  at  gå  i  kirke  i  morgen." 

Præsident  Cowley  sagde:  „Jo,  jeg  vil  gerne  fortælle  dig, 
hvem  det  skal  være.  Det  bliver  dig." 

Syd  tog  den  gamle  cigar  ud  af  munden,  kiggede  på  den 
og  sagde:  „Præsident  Cowley  -  du  mener  mig  og  min 
cigar?" 


Præsident  Cowley  sagde:  „Nej,  Syd  -  kun  dig.  Vi  har 
ikke  brug  for  din  cigar." 

Syd  smed  sin  cigar  på  jorden  foran  verandaen.  Han 
tænkte  sig  om  et  øjeblik,  vendte  sig  imod  præsident  Cow- 
ley og  sagde  meget  ydmygt:  „Præsident  Cowley,  jeg  vil 
ikke  overtræde  visdomsordet  mere.  Jeg  vil  betale  fuld  ti- 
ende .  Jeg  bliver  grenspræsident,  og  jeg  vil  være  værdig  til 
det.  Jeg  kommer  i  morgen,  og  jeg  lover  dig,  at  jeg  vil  blive 
den  bedste  grenspræsident  i  hele  landet.  Du  behøver 
ikke  at  bekymre  dig  om,  hvorvidt  jeg  efterlever  evangeli- 
et eller  ej." 

Syd  virkede  som  en  af  de  bedste  og  dygtigste  ledere  i 
missionen  de  næste  mange  år.  Hans  søn  blev  wardets  før- 
ste biskop,  da  der  blev  dannet  en  stav.  For  nylig  blev  hans 
sønnesøn  afløst  som  biskop.  Hele  Syds  familie  er  stærke 
og  aktive  i  Kirken  i  dag,  og  det  er  en  af  de  bedste  familier 
i  New  Zealand.  Hvorfor?  Fordi  gamle  Syd  vidste,  hvor- 
dan man  omvender  sig.  Han  omvendte  sig  på  stedet.  Da 
han  blev  bedt  om  at  omvende  sig,  aflagde  han  det  verds- 
lige. Han  blev  og  forblev  en  trofast  hellig  lige  til  sin  død. 

I  de  fleste  tilfælde  er  det  alt,  hvad  der  skal  til  for  at  om- 
vende sig.  Kan  I  se,  hvor  enkelt  det  var?  Præsident  Cow- 
ley bad  aldrig  Syd  om  at  omvende  sig.  Han  gav  ham  mu- 
lighed for  at  arbejde  i  Kirken  gennem  en  præstedømme- 
kaldelse. Syd  vidste,  at  hvis  han  accepterede  kaldelsen, 
kunne  han  ikke  længere  synde,  så  han  holdt  omgående 
op.  Det  var  overstået  på  minuttet!  Herren  accepterede 
hans  omvendelse,  og  Syd  blev  en  dygtig  leder. 

Dåb  og  håndspålæggelse  er  lige  så  enkelt  som  bøn,  tro 
og  omvendelse .  Dåb  er  simpelthen  bare  at  gøre,  som  Frel- 
seren har  bedt  os  om  -  henvende  sig  til  præstedømmet, 
blive  døbt  ved  nedsænkning  og  modtage  Helligånden 
ved  håndspålæggelse.  Disse  ordinanser  behøver  heller 
ikke  at  være  komplicerede .  Næsten  ethvert  princip  og  en- 
hver af  Kirkens  lærdomme  kan  forenkles,  hvis  vi  gør  os 
umage.  Det  er  absolut  muligt  at  leve  retfærdigt  og  korrekt 
på  en  meget  enkel  måde. 

Vor  himmelske  Fader  hører  vore  bønner  -  derfor  bed! 

Han  vil  skænke  os  tro,  så  bed  ham  om  at  få  det! 

Han  vil  hjælpe  os  med  at  omvende  os,  så  omvend  jer, 
hvor  I  har  brug  for  det! 

Jeg  vil  på  den  enkleste  måde  bære  jer  mit  ydmyge  vid- 
nesbyrd om,  at  Jesus  er  Kristus,  Guds  Søn,  og  han  er 
overhovedet  for  denne  Kirke.  I  dag  har  vi  en  stor  mand  i 
spidsen  for  Kirken  -  præsident  Ezra  Taft  Benson.  Han  er 
Herrens  levende  profet.  Må  vi  alle  opretholde  og  støtte 
ham  samt  være  sådanne  Kristi  tilhængere,  som  vi  bør 
være.  □ 

MESSING- 
PLADERNE 


Lehi  sagde  til  Nephi,  at  Herren  ønskede,  at  han  og 
hans  brødre  skulle  tage  tilbage  til  Jerusalem.  De  skulle 
hente  messingpladerne  hos  en  mand,  der  hed  Laban. 
(INephi  3:1-3) 


Messingpladerne  indeholdt  nogle  vigtige  optegn-  Laman  og  Lemuel  havde  ikke  lyst  til  at  tage  tilbage 

eiser.  De  handlede  om  Lehis  forfædre  og  Guds  ord  til         efter  messingpladerne.  De  sagde,  at  det  ville  være  alt 
profeterne.  (1  Nephi  3:4,  19-20)  for  vanskeligt.  De  stolede  ikke  på  Herren.  (1  Nephi  3:5) 


Nephi  ønskede  at  adlyde  Herren.  Han  vidste,  at 
Herren  ville  hjælpe  dem  med  at  få  pladerne  fra  Laban. 
(1  Nephi  3:6-8) 


Laman,  Lemuel,  Sam  og  Nephi  rejste  tilbage  til 
Jerusalem  for  at  hente  messingpladerne.  (1  Nephi  3:9) 

Laman  tog  hen  til  Laban  og  bad  ham  om  pladerne. 
(1  Nephi  3:10-12) 


Laban  blev  vred  og  ville  ikke  give  Laman 
messingpladerne.  Laban  ville  dræbe  Laman. 
(1  Nephi  3:13) 


Laman  flygtede.  Han  blev  bange  og  var  parat  til  at 
opgive  det  hele  og  tage  tilbage  til  faderen  i  ørkenen. 

(1  Nephi  3: 14) 


Nephi  sagde,  at  han  ikke  ville  vende  tilbage  uden 
messingpladerne.  Han  bad  sine  brødre  om  at  stole  på 
Herren,  for  så  ville  de  få  fat  i  messingpladerne. 
(1  Nephi  3:15-16) 


Nephi  og  hans  brødre  tog  så  hen  til  deres  gamle  hus  i 
Jerusalem  og  fik  fat  i  familiens  guld  og  sølv,  så  de 
kunne  købe  pladerne.  (1  Nephi  3:22-23) 


De  viste  Laban  deres  kostbarheder  og  tilbød  at  bytte 
dem  med  pladerne.  Laban  ville  gerne  have  deres  guld 
og  sølv,  men  han  ville  ikke  give  dem  pladerne. 
(1  Nephi  3:24-25) 

Laban  bad  sine  mænd  om  at  dræbe  Lehis  sønner. 
Nephi  og  hans  brødre  løb  bort  og  skjulte  sig  i  en 
klippehule.  Laban  beholdt  deres  guld  og  sølv. 
(1  Nephi  3:26-27) 


Laman  og  Lemuel  blev  vrede  på  Nephi.  De  slog  Nephi 
og  Sam  med  en  stok.  (1  Nephi  3:28) 


Der  kom  en  engel  og  bad  Laman  og  Lemuel  om  at 
holde  op.  Han  sagde,  at  Herren  ville  hjælpe  dem  med 
at  få  fat  i  pladerne.  Englen  sagde  også,  at  Nephi  skulle 
være  deres  leder.  (1  Nephi  3:29-30) 


Nephi  bad  sine  brødre  om  at  tro  på  Herren  og  sagde,  at 
de  ikke  skulle  være  bange  for  Laban  og  hans  mænd. 
Nephi  opfordrede  dem  til  tage  med  tilbage  til 
Jerusalem.  (1  Nephi  3:31;  4:1-4) 


Om  aftenen  gemte  Nephis  brødre  sig  uden  for 
bymuren,  mens  Nephi  sneg  sig  ind  i  Jerusalem.  Han 
gik  lige  hen  til  Labans  hus.  (1  Nephi  4:5) 


Helligånden  hjalp  Nephi  til  at  vide,  hvad  han  skulle 
gøre.  Da  Nephi  nærmede  sig  Labans  hus,  så  han  en 
mand,  der  lå  på  jorden.  Det  var  Laban.  Han  var 
beruset.  (1  Nephi  4:6-8) 

Nephi  så  Labans  sværd  og  samlede  det  op. 
Helligånden  bad  ham  dræbe  Laban,  men  Nephi 
ønskede  ikke  at  slå  ham  ihjel.  (1  Nephi  4:9-10) 


Helligånden  bad  atter  Nephi  dræbe  Laban,  så  han 
kunne  få  fat  i  pladerne.  Lehis  familie  havde  brug  for 
pladerne,  så  de  kunne  lære  om  evangeliet. 
(1  Nephi  4:11-13,  17) 


Nephi  adlød  Helligånden.  Han  dræbte  Laban  og  iførte 
sig  Labans  tøj  og  sværd.  (1  Nephi  4:18-19) 


Nephi  gik  ind  i  Labans  hus.  Der  mødte  han  Labans 
tjener,  Zoram.  Nephis  stemme  lød  som  Labans 
stemme.  (1  Nephi  4:20) 


Han  bad  Zoram  om  at  hente  messingpladerne.  Zoram 
troede,  at  Nephi  var  Laban,  så  han  gav  ham  pladerne. 
Nephi  bad  Zoram  om  at  følge  med.  (1  Nephi  4:21-26) 


Da  Laman,  Lemuel  og  Sam  så  Nephi  komme,  troede 
de,  at  det  var  Laban.  De  skulle  lige  til  at  flygte,  men 
Nephi  kaldte  på  dem.  (1  Nephi  4:28-29) 

Zoram  blev  bange,  da  han  blev  klar  over,  at  det  var 
Nephi  og  ikke  Laban.  Nephi  greb  fat  i  Zoram  og  sagde 
til  ham,  at  han  ikke  ville  dræbe  ham,  hvis  han  ville 
følge  med  dem.  (1  Nephi  4:30-33) 


Zoram  lovede  at  følge  med  dem  ud  i  ørkenen.  Nephi  og 
hans  brødre  bragte  Zoram  og  messingpladerne  med  sig 
tilbage  til  Lehi  og  Sariah.  (1  Nephi  4:35,  38) 


De  gav  Lehi  messingpladerne.  Lehi  og  Sariah  blev 
glade,  da  de  så,  at  deres  sønner  var  i  sikkerhed.  De 
takkede  Gud.  (1  Nephi  5:1,  7-9) 


Lehi  læste  messingpladerne.  De  indeholdt  en  beretning 
om  Adam  og  Eva  samt  om  verdens  skabelse.  De 
indeholdt  også  mange  profeters  ord. 
(1  Nephi  5:10-11,  13.) 


Lehi  og  Nephi  var  glade,  fordi  de  havde  adlydt  Herren 
og  fået  fat  i  messingpladerne.  (1  Nephi  5:20) 


Guds  bud  stod  på  messingpladerne.  Herren  ønskede, 
at  Lehis  familie  skulle  bruge  messingpladerne  til  at  lære 
deres  børn  om  Guds  bud.  (1  Nephi  5:21-22) 

BARE     FOR     SJOV 


EN  EVANGELISK 
OPGAVE 

MELLONIE     GROHMAN 


Læs  sætningerne  og  skriv  de(t) 
manglende  ord  om  missionering, 
evangeliet  eller  Mormons  Bog. 

1.  En  af  Mormons  Bogs  store  missi- 
onærer, som  forkyndte  for  kong 
Noa,  hed 

2.  Mennesker,  der  antager  evange- 
liet, bliver 


ved  nedsænkning  og  bliver 
medlemmer  af  Kirken. 
3.  Jesus 


oprettede  Kirken. 
4.  Missionærerne  giver 


5.  Mandlige  missionærer  har  en 
præstedømmetitel,  de  kaldes 

6.  Når  folk  døbes,  sker  det  oftest  i 
et  

7.  Tre  forskellige  væsener  -  Fade- 
ren, Sønnen  og  Helligånden  - 
kaldes  tilsammen  for 


8.  Det  er 


der  vidner  om,  at  missionærer- 
nes budskab  er  sandt. 
9.  Den  rigtige  måde  at  døbe  på 
foregår  ved 


10.  Den  mand,  der  døbte  Jesus,  hed 
Døber. 

11.  Profeterne  har  alle  præstedøm- 
mets   

12.  Det  sted,  hvor  nye  missionærer 
bliver  oplært,  hedder 


13.  De  to  største  folkeslag  i  Mormons 
Bog  hedder  henholdsvis  lamani- 
terne  og 

14.  Vi  opfordres  allesammen  til  at 
budene. 

15.  Vi  kan  tale  med  vor  himmelske 
Fader  gennem 


16.  Nye  medlemmer  lærer  hurtigt, 
at  præstedømmegrupperne  er 
opdelt  i 

17.  Folk  er  nødt  til  at 


fra  deres 


synder,  før  de  bliver  døbt. 
18.  Vi  fornyr  vores  dåbspagt  hver 
gang  vi  deltager  i 


19.  Når  vi  ved,  at  evangeliet  er 
sandt,  så  har  vi  et 


20.  Missionærerne  underviser  i, 
at  Mormons  Bog  blev  oversat 
af  Joseph  Smith  ved  hjælp  af 
og  Tummim. 

21.  Lehi  så  livets  træ  i  et 


22.  Missionærerne  forklarer  folk,  at 
det  er  nødvendigt  at  efterleve  en 
sundhedslov,  der  kaldes 


træningscenter. 


23.  Kirkens  anden  præsident,  præ- 
sident   ,  sendte 

missionærer  og  nybyggere  ud  til 
de  vestlige  stater  i  USA. 

24.  „ (Det  ny 

Jerusalem)  vil  blive  grundlagt  på 
det  amerikanske  fastland" 

(10.  Trosartikel). 


SVAR 

'uo?Z  ifl)  'Suiioa  (£Z)  ';apjosuiopsiA  tø) 

'uis  (X2)  'uiuq  (03)  'piXqsaupiA  (si) 

'uawApBu  (8X)  'Sjs  apuaAtuo  (n) 

'lauiuiruoA^  føx)  'uøq  (q\)  'spAjpe  (f\) 

'auiajiijdau  (£x)  'saujaiæuoissiui  (jx) 

'jajSøu  (xx)  'ssuueqof  (ox) 

'Suiu>[uæspau  (5)  'uapuf  SijPH  (8) 

'uauiuiopprt^  (£)  'uissEqsqep  (9) 

'lajspjae  (g)  'idi^3\  (f)  'snjsipfl  (e)  'jqøp  (z) 

'tpeuiqv  (x)  :aAE§do  ^sipSueAa  ug 


RIV 

BILLEDERNE 

UD 

RUTH     I   M   A   N 


Du  skal  bruge  kraftigt  papir  i  for- 
skellige farver,  lim  og  hvidt  papir, 
når  du  skal  lave  billeder,  der  er 
revet  i  facon. 

ANVISNINGER 

1.  Vælg  et  nemt  billede. 

2.  Klip  papiret  i  stykker  på  ca. 
5x6  cm  eller  10x15  cm,  så  er  det 
lettere  at  arbejde  med. 

3.  Riv  forsigtigt  dit  billede  i  facon 
af  kulørt  papir.  Det  behøver  ikke  at 
være  helt  i  facon,  det  gør  billedet 
mere  interessant,  hvis  det  ikke  er 
det. 

4.  Lim  billedet  på  hvidt  papir. 


BØRNESTJERNEN 

MIN  VEN  RICHIE 


SANDY     TANNER     OG     BRITTANY     SCOTT 


Hej!  Jeg  hedder  Brittany  Scott.  Jeg  vil  gerne  fortælle 
jer  om  en  speciel  dreng  i  vores  primary  klasse.  Han 
hedder  Richie  Tanner.  Hvorfor  han  er  speciel?  Jo,  han 
er  mentalt  handicappet  eller,  som  nogen  siger,  evne- 
svag. Han  ligner  de  fleste  andre  10-årige  drenge,  men 
han  opfører  sig,  som  om  han  var  yngre  -  som  én  på 
fem  år.  Han  taler  ikke  helt  rent  endnu,  og  han  er  læn- 
gere om  at  lære  tingene. 

Richie  og  jeg  går  i  Væbner  B  klassen  i  Monument 
Park  9.  ward  i  Salt  Lake  Monument  Park  stav.  Vi  er  fire 
børn  i  vores  klasse  -  Steven  Jones,  Michael  Knudson, 
Richie  og  mig.  Vores  lærer  hedder  Janet  Fawcett.  Hun 
er  alle  tiders!  Hun  siger  altid  til  Richie,  at  han  er  dygtig, 
når  han  sidder  stille  og  lytter  til  lektierne.  Søster  Faw- 
cett får  Richie  til  at  bede  bønner  og  besvare  spørgsmål. 
Hun  behandler  ham  som  enhver  anden,  og  hun  prøver 
at  hjælpe  Richie  med  at  lære  om  evangeliet,  ligesom 
hun  gør  med  os  andre. 

Richie  har  ikke  altid  kunnet  sidde  stille  gennem  en 
hel  lektie.  Så  i  vores  Primary  har  vi  prøvet  forskellige 
ting  for  at  hjælpe  ham.  Han  plejede  ellers  at  have  sin 
egen  lærer,  søster  Neva  Clayton,  helt  for  sig  selv.  Hun 
sad  ved  siden  af  Richie  i  vores  klasse  og  tog  ham  ud  på 
gangen,  hvis  han  lavede  støj  eller  forstyrrede  klassen 
på  anden  vis.  Men  nu  kan  Richie  selv  sidde  i  klassen, 
helt  som  os  andre! 

Jeg  kan  se,  at  Richie  gør  store  fremskridt:  Han  er 
bedre  til  at  tale,  han  kan  lytte  i  længere  tid,  og  han  syn- 
ger med  til  Primarys  programmer.  Jeg  håber,  at  Richie 
en  dag  selv  vil  kunne  holde  en  tale. 

Richie  har  to  brødre,  Michael  og  Russell,  og  en  søster, 


Anne,  som  følger  ham  i  Primary.  Han  holder  virkelig 
meget  af  Primary,  og  han  elsker  at  være  sammen  med 
alle  primarybørnene,  fordi  de  lader  ham  forstå,  at  han 
hører  til  blandt  dem.  Richie  betyder  meget  for  vores 
Primary,  og  han  lytter  altid  til  de  andre  børn,  når  de 
holder  taler.  Han  er  et  godt  eksempel  for  os  alle- 
sammen. 

Jeg  ønsker  somme  tider,  at  jeg  var  mere  som  Richie, 
for  han  er  så  mild,  venlig,  ærlig,  tilfreds  og  oprigtig. 
Richie  viser  sin  kærlighed  på  en  helt  speciel  måde.  Han 
er  min  ven!  Jeg  håber  også,  at  Richie  tænker  på  mig 
som  en  af  sine  gode  venner.  Richie  er  en  af  de  bedste 
drenge  jeg  kender!  □ 


BØRNESTJERNEN 


JEG  LEVER 
I  EN  SMUK  VERDEN 


LAUREL     ROHLFING 


Se,  jeg  er  Jesus  Kristus,  den  levende  Guds  Søn, 
som  skabte  himlen  og  jorden  (L&P  14:9). 


Vor  himmelske  Fader  og 
Jesus  Kristus  skabte  den 
smukke  verden  til  os.  Pro- 
feten Nephi  skrev:  „Her- 
ren har  skabt  jorden,  for 
at  den  skulle  bebos,  og 
han  har  skabt  sine  børn, 
for  at  de  skulle  eje  den" 
(1  Nephi  17:36). 

Vi  glæder  os  over  verden  ved  hjælp  af  vores  fem  san- 
ser. Vi  kan  nyde  smukke  blomster,  fordi  vi  kan  se  dem, 
dufte  dem  og  røre  ved  dem.  Vi  kan  høre  den  dejlige 
fuglesang  og  lytte  til  torden  og  storm.  Vi  kan  smage 
grøntsager  og  dejlig  mad,  som  vokser  på  jorden. 

ANVISNINGER 

Se  på  billederne  af  det,  som  vor  himmelske  Fader  og 
Jesus  har  skabt,  for  at  vi  kan  glæde  os  over  vores  smuk- 
ke verden.  Tegn  en  cirkel  om  hver  af  de  sanser,  du  bru- 
ger, når  du  glæder  dig  over  hver  enkelt  ting.  Når  du  er 
færdig,  så  tæl  hvor  mange  cirkler  du  har  omkring  hver 
sans.  Farvelæg  derpå  billederne. 


MINE  FEM  SANSER 

JEG  HØRER  MED  ØRER,  SOM  I  VED, 
MIN  MÆSE  KAN  JEG  LUGTE  MED, 
MED  TUNGEN,  KAN  JEG  SMAGE  MAD, 
OG  NAR  JEG  SPISER,  ER  JEG  GLAD. 

HUDEN  DÆKKER  MIG  UDENPÅ, 

SA  JEG  KAN  FØLE  OG  FORSTÅ. 

TO  ØJNE,  HAR  JEG,  SOM  KIGGER  UD, 

I  DEN  SMUKKE  VERDEN,  SKABT  AF  GUD. 


IDEER  TIL 
FÆLLESTIDEN 

1.  Brug  billeder  til  at 
lære  børnene  sangen: 
„Hvad  enten  jeg  hører 
fuglenes  sang",  (Syng 
Med  Mig,  B-59). 

2.  Få  fem  børn  til  at 
være  eksperter  i  at  bruge 
hver  sin  sans.  Tilslør 
deres  andre  sanser  ved 
henholdsvis  at  give  dem 
bind  for  øjnene,  en  klem- 
me på  næsen  og  vat  i 
ørerne,  således  at  de  kun 

har  én  af  sanserne  tilbage.  Bed  hvert  barn  om  at  gen- 
kende en  ting  ved  hjælp  af  den  ene  sans  de  har  tilbage. 

3.  Del  børnene  op  i  fem  grupper,  og  tildel  hver  grup- 
pe én  af  de  fem  sanser.  Se  hvor  meget  af  vor  himmel- 
ske Faders  skaberværk,  hver  gruppe  kan  nævne  eller 
tegne,  som  benytter  sig  af  den  sans,  de  har  fået  tildelt. 
Få  grupperne  til  at  sammenligne  deres  lister  og  ud- 
strege dubletterne,  så  børnene  kan  se,  hvor  meget  der 
er  noget  helt  for  sig  selv.  Nævn,  at  vi  ofte  bruger  mere 
end  én  sans  ad  gangen. 

4.  Få  de  mindre  børn  til  at  benytte  verset  til  en  finger- 
leg, hvor  de  peger  på  de  legemsdele,  som  nævnes.  Bør- 
nene kunne  for  eksempel  tegne  øjne,  ører,  næse,  mund 
og  fingre  på  en  paptallerken  eller  på  et  stykke  papir.  D 

CAROLINE  OG 
MARY  ELIZABETH 

ROLLING 


KELLENE     RICKS 


Selv  om  det  var  i  juli  måned  og  meget  varmt, 
lå  Mary  Elizabeth  Rolling  og  hendes  søster, 
Caroline,  og  rystede  ovenpå  en  bunke  store 
papirer.  Pigerne  skjulte  sig  mellem  de  mange 
rækker  majs,  som  var  vokset  til  en  højde  på  omkring 
IV2  meter.  De  gemte  sig  for  de  vrede  mænd,  som  var 
efter  dem,  og  de  holdt  vejret,  mens  de  bad  til,  at  mæn- 
dene ville  indstille  eftersøgningen  og  forlade  majs- 
marken. 

Det  var  i  1833,  hvor  der  var  stor  uro  i  Independence  i 
Missouri.  Flere  og  flere  omvendte  havde  bosat  sig  i  om- 
rådet, og  de,  som  ikke  var  medlemmer,  ønskede,  at  de 
hellige  skulle  forlade  Jackson  County.  Men  i  stedet  for 
voksede  det  lille  samfund.  Der  var  endda  blevet  opstil- 
let en  trykkemaskine  hjemme  hos  bror  William  Phelps, 
og  hele  byen  vidste,  at  han  var  i  gang  med  at  trykke  de 
åbenbaringer,  som  profeten  Joseph  Smith  havde  mod- 
taget, og  at  de  nu  var  rede  til  at  blive  offentliggjort. 

Det  var  netop  nogle  af  disse  skrifter,  som  pigerne  lå 
på.  En  hob  vrede  mænd  var  blevet  rasende  over  en  arti- 
kel, som  bror  Phelps  havde  trykt  i  Kirkens  avis.  Den 
15-årige  Mary  Elizabeth  og  den  13-årige  Caroline  havde 
set  mændene  bryde  ind  i  Phelphs  hus  og  smide  trykke- 
maskinen samt  de  trykte  åbenbaringer  ud  af  vinduet  på 
1.  sal,  så  det  hele  var  havnet  på  jorden.  Da  Mary  Eliza- 
beth så  papirerne  ramme  jorden,  vidste  hun  straks, 
hvad  hun  skulle  gøre.  Hun  vidste,  at  disse  åbenbarin- 
ger og  befalinger  var  givet  af  Herren,  og  at  det  var 
vigtigt  for  de  hellige  at  få  fat  i  dem. 


Selv  om  begge  pigerne  var  bange,  så  løb  de  hen  og 
samlede  så  mange  store  stykker  papirer  sammen,  som 
de  kunne  bære.  Da  banditterne  så  pigerne  fra  vinduet 
og  råbte  til  dem,  at  de  skulle  standse,  løb  pigerne  ind  i 
en  nærliggende  majsmark,  hvor  de  lagde  sig  på  papi- 
rerne og  bad  Gud  om  at  beskytte  dem. 

Det  var  som  om,  der  gik  timer,  før  mændene  blev 
trætte  af  at  lede  efter  pigerne,  men  endelig  forlod  de 
stedet.  Mary  Elizabeth  og  Caroline  ventede  lidt,  før  de 
samlede  de  hellige  papirer  sammen  og  krøb  frem  fra 
deres  skjulested. 

De  gav  Bror  Phelps  papirerne  tilbage.  Kort  efter  blev 
disse  reddede  sider  samlet  med  andre  sider  til  en  lille 
bog  og  trykt  som  Befalingernes  Bog.  To  år  efter  blev  be- 
falingerne og  åbenbaringerne  i  denne  bog  samlet  med 
andre  åbenbaringer  fra  Herren  og  trykt  i  en  ny  bog,  der 
kom  til  at  hedde  Lære  &  Pagter.  Når  som  helst  Mary  Eli- 
zabeth og  Caroline  læste  i  Lære  &  Pagter  mindedes  de, 
hvilken  rolle  de  spillede,  for  at  dette  hellige  skrift 
kunne  udkomme.  □ 


„Min  hellige  skrift  skal  gives  dig,  som  jeg  har 
bestemt,  og  den  skal  opbevares  omhyggeligt" 
(L&P  42:56). 

PROFETER 
DER  BLEV  DØBT 
I  DET  FRI 

WILLIAM     G.HARTLEY 


et  overrasker  jer 
måske  at  høre,  at 
ikke  en  eneste  af 
Kirkens  præsiden- 
ter er  blevet  døbt  indendørs  i  et 
dåbsbassin! 

I  dag  bliver  de  fleste  menne- 
sker døbt  i  et  skinnende,  rent 
dåbsbassin,  som  er  beklædt  med 
fliser  og  fyldt  med  varmt,  klart 
vand.  Og  de  skifter  tøj  i  et  nær- 
liggende og  bekvemt  omklæd- 
ningsrum. 

Men  i  gamle  dage  måtte  folk 
døbes  i  floder,  åer,  søer,  i  havet 
eller  i  et  trækar,  i  svømmebassi- 
ner eller  hvor  som  helst,  der  var 
vand  nok,  til  at  deres  legeme 
kunne  blive  helt  begravet  i  vand. 
Og  sådan  er  det  stadig  mange 
steder. 

Jesus  blev  døbt  i  Jordanfloden. 
Profeten  Alma  blev  døbt  et  sted, 
som  hed  Mormons  vande. 

Og  vor  tids  profeter  er  døbt 
mange  forskellige  steder: 

Joseph  Smiths  blev  døbt  af 
Oliver  Cowdery  i  Susquehanna- 
floden,  som  foreskrevet  af 
Johannes  Døber,  den  15.  maj 
1829. 

Brigham  Young  blev  døbt  i  sin 
egen  mølledam  i  nærheden  af 
Mendon  i  New  York,  den 
14.  april  1832. 


John  Taylor  blev  døbt  i  en  bæk, 
Black  Creek  i  Georgetown, 
Ontario,  Canada,  den  9.  maj 
1836. 

Wilford  Woodruff 'blev  døbt  i  en 
iskold  biflod  i  nærheden  af 
Richland  i  staten  New  York,  den 
31.  december  1833. 

Lorenzo  Snow  blev  døbt  den 
3.  juni  1836  i  Chagrin-floden, 
som  løber  gennem  Kirtland  i 
Ohio. 

Joseph  F.  Smith  (21.  maj  1852) 
og  George  Albert  Smith  (6.  juni 
1878),  blev  begge  døbt  som  dren- 
ge i  City  Creek,  der  på  det  tids- 
punkt løb  i  nærheden  af  det 
sted,  hvor  Kirkens  kontorbyg- 
ning nu  ligger  i  Salt  Lake  City, 
Utah. 

Heber  J.  Grant  blev  også  døbt  i 
City  Creek  (2.  juni  1864),  men  i 
en  lukket  vogn.  Den  var  af  træ 
og  hjulene  var  taget  af  den, 
hvorpå  den  var  sat  ud  i  den  lille 
flod,  hvor  den  tjente  som  dåbs- 
bassin. 

David  O.  McKay  blev  døbt  i 
Spring  Creek  ved  Huntsville  i 
Utah,  den  8.  september  1881. 

Joseph  Fielding  Smith  blev  døbt 
den  19.  juli  1884  i  Salt  Lake  City 
af  sin  far,  men  der  står  ikke 
noget  om  hvor.  Det  var  en 
varm  sommerdag,  så  det  har 


.... 


formodentlig  været  i  City  Creek. 

Harold  B.  Lee  blev  døbt  i  Bybee 
Pond,  Clifton,  Idaho,  den 
9.  juni  1907. 

Spencer  W.  Kimball  blev  døbt 
i  Arizona,  den  28.  marts  1903, 
i  et  kar,  der  ellers  blev  brugt,  når 
der  blev  slagtet  grise,  og  de 
skulle  vaskes  rene  for  snavs  og 
svinebørster.  Familien  brugte  det 
også  som  badekar.  Der  kunne 
kun  være  én  person  i  badekarret, 
så  hans  far  stod  uden  for  karret 
og  døbte  sin  søn,  hvilket  nogle 
syntes  var  en  forkert  metode.  Så 
for  at  sikre  sig,  at  Spencer  var 
ordentlig  døbt,  blev  han  døbt 
igen,  da  han  var  tolv  år,  denne 
gang  i  Union  Canal. 

Ezra  Taft  Benson  blev  døbt  i 
Logan  River  Canal  i  nærheden  af 
sit  hjem  i  Whitney,  Idaho,  den 
4.  august  1907. 

Blandt  de  13  profeter  blev  to 
døbt  i  floder,  én  i  en  biflod,  seks 
i  mindre  vandløb,  to  i  damme, 
én  i  en  kanal,  og  én  først  i  et  kar 
og  siden  i  en  kanal. 

Alle  tretten  modtog  Hellig- 
ånden efter  deres  dåb.  De  har 
derpå  holdt  deres  dåbspagt,  ef- 
terlevet Guds  bud,  og  da  tiden 
var  inde,  blev  de  Guds  profeter 
på  jorden.  □ 


GUDS  KÆRLIGHED 
TIL  SINE  BØRN 


ÆLSDTE     M.RUSSELL     BALLARD 
DE     TOLV     APOSTLES     KVORUM 


Hvis  vi  for  alvor  skal  ære  Skaberen,  må  vi 
værdsætte  hans  skaberværk.  Vi  må  give 
os  tid  til  sammen  med  vores  familie  at 
nyde  de  mirakler  der  sker,  når  blom- 
sterknopper udvikler  sig  til  duftende  blomster,  til  at 
sidde  på  en  skråning  og  fornemme  aftenluften,  mens 
solen  kaster  sine  sidste,  gyldne  stråler  henover  horison- 
ten. Lad  os  give  os  tid  til  at  fornemme  rosernes  duft. 

Når  vi  er  opmærksomme  og  ser  beviserne  i  det  skabte 
omkring  os  -  fra  et  lille  sandkorn  til  de  majestætiske 
planeter  -  så  begynder  vi  at  indse,  at  vi  er  det  største  af 
alle  Guds  skaberværker.  Vi  er  skabt  i  hans  billede. 

Gud  udtrykker  sin  kærlighed  til  os  ved  at  vejlede  os 
efter  behov,  så  vi  kan  gå  fremad  og  nå  vore  mulighe- 
der. En  enkel  lille  historie  kan  måske  illustrere  dette 
punkt.  En  dreng  kunne  ikke  få  sin  computer  til  at  virke 
ordentligt.  Snart  tabte  han  modet.  Han  blev  vred.  Han 


havde  et  heftigt  temperament  og  truede  med  at  øde- 
lægge computeren.  Hans  kloge  far  besluttede  sig  til  at 
hjælpe  og  tog  sin  søn  med  hen  til  den  lokale  computer- 
forhandler, hvor  de  fik  fat  i  et  instruktionshæfte.  Hvem 
kunne  mon  vide  mere  om  en  computer  end  den  mand 
eller  det  firma,  som  havde  fremstillet  den?  Da  drengen 
begyndte  at  arbejde  efter  de  retningslinier,  der  var 
givet  i  instruktionshæftet,  fik  han  den  fulde  glæde  af 
sin  computer. 

Det  er  ligesådan  i  livet  -  han  der  ved  mest  om  os,  om 
vores  nuværende  og  evige  muligheder,  er  ham,  der  har 
givet  os  sine  guddommelige  råd  og  befalinger  i  sine  in- 
struktionsbøger -  de  hellige  skrifter. 

Når  vi  forstår  og  følger  disse  instruktioner,  bliver  der 
en  mening  med  vores  liv,  og  det  får  et  formål.  Vi  lærer, 
at  vor  Skaber  elsker  os  og  ønsker,  at  vi  skal  være  lykke- 
lige. D 

(Tilpasset  efter  en  tale  fra  aprilkonferencen  1988). 


FORSKNING 


KOFFEIN  - 
DEN  SNIGENDE 
TILVÆNNING 


CLIFFORD     J.    STRATTON 


Kaffe  og  den  koffein,  som 
den  indeholder,  spiller 
en  meget  stor  rolle,  når 
det  gælder  snesevis  af 
sygdomme  i  USA  -  lige  fra  den  hyp- 
pigste dødsårsag  nemlig  hjertesyg- 
domme til  det  onde,  som  folk  klager 
mest  over,  nemlig  kronisk  træthed. 
(Goulart,  1984.  Se  fodnoterne  i  slut- 
ningen af  artiklen). 

USA  er  naturligvis  ikke  den  eneste 
nation,  hvor  der  indtages  store 
mængder  af  drikke,  der  indeholder 
koffein.  De  resultater,  som  nævnes  i 
det  følgende,  er  opnået  ved  under- 
søgelser i  USA,  og  er  repræsentative 
for  et  verdensomfattende  problem. 

Forskere  inden  for  lægevidenska- 
ben har  længe  haft  mistanke  om,  at 
indtagelse  af  kaffe  er  en  medvirken- 
de årsag  til  de  sygdomme,  som  påvir- 
ker hjertet  eller  de  blodkar,  som  er  til- 
knyttet hjertet.  Det  har  dog  været 
vanskeligt  at  finde  oplysninger,  som 
kan  bevise  denne  påstand.  Mange  af 
de  undersøgelser,  som  er  foretaget 
om  kaffedrikning,  er  gjort,  længe  før 


der  fremkom  rapporter  om  hjerte- 
problemer. Andre  undersøgelser  tog 
ikke  tilstrækkelig  hensyn  til  andre 
vigtige  påvirkninger,  som  for  eksem- 
pel rygning,  alder  og  blodets  koleste- 
rolindhold. De  kunne  derfor  ikke 
fastslå,  om  hjertesygdommene  ho- 
vedsagelig stammede  fra  kaffedrik- 
ning. 


KIRKENS  LEDERE  HAR 

TILRÅDET, 

AT  MAN  IKKE  BRUGER 

NOGEN  DRIK, 

SOM  INDEHOLDER 

SKADELIGE, 
VANEDANNENDE 

STIMULANSER. 

ENHVER  DRIK,  SOM 

INDEHOLDER  SKADELIGE 

INGREDIENSER, 

BØR  UNDGÅS. 


Siden  1980  har  forskellige  forsk- 
ningsgrupper offentliggjort  betyd- 
ningsfulde lægerapporter,  som  viser, 
at  kronisk  misbrug  af  koffein  er 
meget  risikabelt.  Forskere  ved  Natio- 
nal Center  for  Health  Statistics  samt 
Johns  Hopkins  Medical  School  har 
eksempelvis  for  nylig  udgivet  deres 
resultater  af  30  års  undersøgelser, 
som  bekræfter  en  nær  forbindelse 
mellem  indtagelsen  af  kaffe  og  syg- 
domme i  hjertekranspulsåren  (La 
Croix  et  al.,  1986). 

Doktor  Caroline  Bedell  Thomas  til- 
rettelagde undersøgelserne  i  1946. 
Hun  og  andre  læger  har  ført  opteg- 
nelser over  en  gruppe  på  1040  læger  i 
30  år  og  har  fulgt  ændringerne  i  kaffe- 
indtagelse, blodtryk,  kolesterolind- 
hold i  blodet  og  rygning.  Ved  30  års 
kontrollen  blev  det  rapporteret  at  de 
10.7  procent  af  deltagerne,  som  drak 
fem  kopper  kaffe  eller  mere  om 
dagen,  kunne  melde  om  sygdomme  i 
hjertekranspulsåren,  i  modsætning 
til  de  1.6  procent  blandt  gruppen, 
som  overhovedet  ikke  drak  kaffe.  Da 

oplysningerne  blev  korrigeret  for 
skiftende  indtagelse  af  kaffe  og  andre 
påvirkninger,  viste  det  sig,  at  risiko- 
en for  at  kaffedrikkere  får  hjertesyg- 
domme, stadig  er  to  eller  tre  gange 
større  end  risikoen  blandt  dem,  der 
ikke  drikker  kaffe.  Man  fandt  dog 
også  ud  af,  at  hvis  de,  som  drikker 
meget  kaffe,  holder  helt  op  med  at 
drikke  kaffe,  så  har  de  ti  år  senere 
ikke  større  risiko  for  at  få  hjertesyg- 
domme end  dem,  der  aldrig  har 
drukket  kaffe. 

Ved  den  tiende  verdenskongres  for 
kardiologi  i  Washington  D.  C,  frem- 
lagde en  anden  forskergruppe  også 
deres  resultater  af  et  20  årigt  forsk- 
ningsprogram over  virkningerne  på 
sygdomme  i  hjertekranspulsåren 
ved  koffeinindtagelse  (Dyer  et  al., 
1986).  De  undersøgte  1910  midald- 
rende patienter,  hvor  de  tog  højde 
for,  hvor  mange  cigaretter  de  røg 
dagligt,  deres  alder,  kolesterolind- 
holdet i  deres  blod  samt  diastolisk 
blodtryk. 

De  opdagede  en  bemærkelsesvær- 
dig forbindelse  mellem  indtagelse  af 
meget  kaffe  og  dødsårsager,  som 
skyldtes  hjertesygdomme.  De  skrev: 
„Disse  resultater  støtter  hypoteserne 
om,  at  de,  som  drikker  mere  end  fem 
kopper  kaffe  om  dagen,  har  en  øget 
risiko  for  at  dø  af  sygdomme  i  hjer- 
tekranspulsåren, især  efter  en  akut, 
såvel  som  længere  tids  alvorlig  myo- 
kardieinfarkt"  (Hjerteinfarkt)  (Dyer 
et  al.,  1986,  s.  22).  Myokardieinfarkt  er 
benævnelsen  for,  at  små  områder  i 
hjertemuskulaturen  dør,  som  resul- 
tat af  forstyrrelser  i  blodtilførslen. 

Nogle  mennesker  undgår  koffein 
ved  at  drikke  koffeinfri  kaffe.  Men 
flere  lægevidenskabelige  undersøg- 
elser har  i  de  sidste  årtier  påvist  at 
mellem  40  og  50  procent  af  de  menne- 
sker, der  drikker  koffeinfri  kaffe,  får 
problemer  i  tarmene.  For  eksempel 


kan  der  opstå  mavesår,  tyktarmsbe- 
tændelse eller  diaré  (Goulart,  1984). 
Koffeinfri  kaffe  stimulerer  produkti- 
onen af  mavesyre,  fordi  de  ristede 
kaffebønner  afgiver  bitre  syrer  og 
olier,  som  irriterer  maven.  En  under- 
søgelse af  13000  patienter  på  Bostons 


FORSKERE  INDEN 

FOR 

LÆGEVIDENSKABER 

HAR  LÆNGE 

HAFT  MISTANKE  OM, 

AT  INDTAGELSEN 

AF  KAFFE  ER  EN 

MEDVIRKENDE  ÅRSAG 

TIL  DE  SYGDOMME, 

SOM  PÅVIRKER 

HJERTET  ELLER 

DE  BLODKAR, 

SOM  ER 

TILKNYTTET  HJERTET. 


amtssygehuse  viste  også,  at  risikoen 
for  at  udvikle  myokardieinfarkt  var 
den  samme  for  dem,  der  drikker  kof- 
feinfri kaffe,  som  for  dem,  der  regel- 
mæssigt drikker  almindelig  kaffe 
(Health  Letter,  1982). 

Flere  undersøgelser  fremkommer 
med  forklaringer  på,  at  kaffedrikning 
kan  have  forbindelse  med  sygdom- 
me i  hjertekranspulsåren.  For  det  før- 
ste fordi  kaffe  indeholder  et  vist 
kvantum  koffein,  en  stimulans  som 
kan  fremkalde  forstyrrelser  i  hjerte- 
rytmen, hvilket  kan  føre  til  et  akut 
hjertetilfælde  (Prineas  et  al.,  1980). 
For  det  andet  fordi  der  kan  være  for- 
bindelse  mellem   kaffedrikning   og 


øget  kolesterolindhold  i  blodet 
(Mathias  et  al.,  1985). 

Forskellige  drikkevarer,  som  al- 
mindeligvis indtages,  indeholder 
forskellige  kvanta  koffein,  som  det 
fremgår  af  efterfølgende  liste.  Pro- 
dukterne nævnes  kun  for  sammen- 
ligningens skyld. 

Med  20  års  erfaring  inden  for  læge- 
videnskaben, rådgiver  jeg  medlem- 
mer, som  spørger  mig,  ved  at  sige,  at 
indtagelse  af  spise-  og  drikkevarer, 
der  skader  legemet,  formodentlig  er 
et  brud  på  den  visdom,  der  findes  be- 
skrevet i  Lære  &  Pagter  89,  som  med- 
lemmerne er  opfordret  til  at  følge. 

Ifølge  en  udtalelse  i  „Bulletin  for 
Præstedømmet",  årg.  8,  nr.  1,  1972, 
s.  4  har  der  „ikke  været  nogen  officiel 
fortolkning  af  Visdomsordet  undta- 
gen den,  som  blev  givet  af  Brødrene  i 
Kirkens  allerførste  dage,  da  det  blev 
erklæret,  at  ,hede  drikke'  betød  te  og 
kaffe. 

Med  hensyn  til  cola-drikke  har  Kir- 
ken aldrig  taget  officiel  stilling  i 
denne  sag,  men  Kirkens  ledere  har 
tilrådet  og  tilråder  specielt  nu,  at  man 
ikke  indtager  nogen  drik,  som  inde- 
holder skadelige,  vanedannende  sti- 
mulanser under  omstændigheder, 
som  resulterer  i,  at  der  sker  en  tilvæn- 
ning. Enhver  drik,  som  indeholder 
skadelige  ingredienser,  bør  und- 
gas. 

Visdomsordet  svarer  til  sit  navn  - 
det  advarer  os  klogeligt  imod  at  drik- 
ke noget,  som  skader  vort  legeme.  □ 


Dr.  Clifford  Stratton  er  Doctor  of 
Human  Anatomy  ved  School  of 
Medicine,  University  of  Nevada  i  Reno. 
Han  bor  i  Sparks  stav,  Nevada. 

HÅNDBOG     FOR     FAMILIER 


AT 

LÆRE 
BØRN 
AT  BEDE 


Det  er  umuligt  at  tælle  alle  de  velsignelser,  som  de  familier,  der  har 
gjort  oprigtig,  ydmyg  og  vedvarende  bøn  til  en  del  af  deres  hverdag, 
modtager. 


NÅR  VI  UDTRYKKER 
TAKNEMMELIGHED 
FOR  HJEMMET,  FOR 
HINANDEN  OG  FORDI 
VI  KAN  VÆRE 
SAMMEN,  VIL  VORES 
BØRNIKKE  ALENE 
FØLE  VORES 
PÅSKØNNELSE,  MEN 
DE  VIL  OGSÅ  LÆRE 
SELV  AT  VISE 
TAKNEMMELIGHED. 


Næsten  ethvert  barn  vil  på  et  tidspunkt  spørge:  „Hvorfor  ønsker  vor  him- 
melske Fader,  at  vi  skal  bede  til  ham?"  Når  forældre  med  respekt  og  på- 
skønnelse leder  deres  børn  i  bøn,  viser  de  dem  et  eksempel  på  en  levevis, 
som  vil  bringe  dem  taknemmelighed,  velsignelser,  trøst,  vejledning,  tro 
og  kærlighed. 

Andelighed  begynder  med  bøn.  Den  måde,  hvorpå  vi  efterlever  de  enkelte  bud,  vil  på 
en  eller  anden  måde  påvirkes  af,  hvordan  vi  regelmæssigt  og  oprigtigt  kommunikerer 
med  vor  Fader  i  Himlen.  Det  er  umuligt  at  tælle  alle  de  velsignelser  som  de  familier,  der 
har  gjort  oprigtig,  ydmyg  og  vedvarende  bøn  til  en  del  af  deres  hverdag,  modtager. 

Præsident  Gordon  B.  Hinckley  har  sagt:  „Jeg  kender  ikke  noget,  som  kan  lette  spæn- 
dinger i  familien  bedre  end  det  at  bede  sammen,  sammen  bekende  sine  svagheder  for 
Herren  og  nedbede  Herrens  velsignelser  over  hjemmet  og  dem,  der  bor  der . "  (Improve- 
ment  Era,  juni  1963,  side  531). 

Når  vi  forklarer  vores  børn,  hvordan  de  skal  bede,  må  vi  nævne,  at  de  skal  (1)  sige  tak, 
(2)  bede  om  sammenhold  og  kærlighed,  (3)  bede  om  hjælp,  når  der  er  brug  for  det  og  (4) 
bede  om  styrke  til  at  modstå  fristelser. 

Taknemmelighed.  I  vore  bønner  kan  vi  sige  tak  til  vor  Fader  i  Himlen  for  hans  godhed 
og  velsignelser.  Når  vi  udtrykker  taknemmelighed  for  hjemmet,  for  hinanden  og  fordi 
vi  kan  være  sammen,  vil  vores  børn  ikke  alene  føle  vores  påskønnelse,  men  de  vil  også 
lære  selv  at  vise  taknemmelighed.  Vi  kan  også  takke  vor  himmelske  Fader,  for  gengivel- 


MARTS    1990 


28 


sen  af  evangeliet,  for  den  smukke 
natur,  for  beskyttelse,  når  vi  færdes 
ude,  og  for  særlige  velsignelser,  som 
vores  familie  modtager. 

Sammenhold.  En  af  de  største  velsig- 
nelser, vi  modtager  ved  at  bede  i 
hjemmet,  er  den  ekstra  styrke,  fami- 
lien opbygger.  Vi  knytter  stærke  kær- 
lighedsbånd  mellem  os  og  vores 
børn,  når  vi  oprigtigt  søger  Herren  i 
bøn.  Familier,  der  beder  sammen,  vil 
komme  hinanden  nærmere  både  fy- 
sisk og  åndeligt,  på  en  måde  som  kan 
hjælpe  os  til  at  klare  vanskelige  tider. 

Det  lykkedes  for  en  far,  som  syn- 
tes, at  det  var  svært  at  give  udtryk  for 


sin  kærlighed  til  sin  familie,  at  vide- 
regive disse  følelser  gennem  bøn. 
Hans  datter,  som  havde  misforstået 
sin  far,  og  troet  at  han  var  ligeglad 
med  hende,  blev  glad,  da  hun  hørte 
ham  bede:  „Velsign  min  dejlige  dat- 
ter til  at  gøre  godt."  En  genert  ung 
mand,  som  syntes,  at  han  var  svag  og 
frygtsom,  fik  selvtillid  og  blev  glad, 
da  hans  far  og  mor  takkede  Gud  for 
deres  „gode  og  milde  søn". 

Det  er  også  en  trøst  at  vide,  at  vi 
som  forældre  kan  lære  at  forstå  og  få 
vejledning  af  en  alvidende  himmelsk 
Fader,  der  elsker  alle.  Gennem  vore 
bønner  kan  vi  lære  at  forstå  vores 
børn  og  deres  særlige  behov.  Vi  kan 
få  en  indsigt,  som  kan  hjæl- 
pe os  med  at  undervise 
og  disciplinere  dem. 
Bøn  forener  både 
familiens  med- 
lemmer ind- 


byrdes og  trakker  på  Himlens  kræfter 
og  indflydelse.  Bøn  kan  også  hjælpe 
os  til  fortsat  at  føle  os  nært  knyttet  til 
vores  gifte  børn  eller  til  børn,  som  er 
på  mission  eller  bor  andre  steder.  Vi 
kan  også  fornemme  en  sådan  nær- 
hed til  vores  familie  uden  for  den 
nærmeste  kreds,  dersom  vi  beder  for 
disse  slægtninge. 

Nødvendigheder.  Bøn  kan  også  være 
en  kilde  til  trøst,  når  vi  har  særlige 
behov,  eller  vi  har  et  problem,  vi  skal 
have  løst.  Vi  kan  bede  for  familie- 
medlemmer, som  har  mistet  troen 
eller  vidnesbyrdet.  Apostlen  Jakob 
skrev:  „Bed  for  hverandre,  for  at  I  må 
blive  helbredt;  en  retfærdigs  bøn  har 
en  mægtigt  virkende  kraft"  (Jakobs 
Brev  5:16).  Vi  kan  bede,  når  vi  skal 
vælge  job,  foretage  et  betydnings- 
fuldt køb,  om  hvordan  vi  kan  hjælpe 
vores  naboer  eller  udføre  et  godt 
stykke  arbejde  i  vores  kirkekaldelser, 
og  om  hvordan  vi  bedst  kan  arbejde 
på  vores  slægtshistorie  eller  i 
templet. 

Ældste  Bruce  R.  McConkie  forkla- 
rede, idet  han  henviste  til  Frelserens 
bøn  i  Getsemane,  at  vores  behov  skif- 
ter, og  det  samme  gør  intensiteten  i 
vore  bønner:  „Han  var  kommet  i 
dødsangst  og  bad  endnu  mere  ind- 
trængende; og  hans  sved  blev 
som  bloddråber,  der  faldt  ned 
på  jorden"  (Lukas  22:42-44). 
„Det  er  enestående,"  fortsatte 
ældste  McConkie,  „læg  godt 
mærke  til  det.  Guds  Søn  ,bad 
endnu  mere  indtrængende!' 
Han,  som  altid  gjorde  det 
gode  .  .  .  lærte  os,  sine  brødre, 
at  ikke  alle  bønner  er  ens,  heller 
ikke  hans  egne.  Han  belærte 
om,  at  større  behov  kræver,  at 
der  opsendes  mere  indtræng- 
ende bønner  til  Herrens 
trone,  til  ham,  for  hvem 
de  helliges  bønner  er 


en  liflig  duft"  (se  „Hvorfor  Herren  vigtigt.  Det  skal  vi  ikke  spekulere  på  Cynthia   ønsker   måske    at   have 

indførte  bøn",  Den  danske  Stjerne,  .  .  .'.  Medmindre  man  planlægger  at  klare  tanker,  når  hun  skal  forberede 

august  1976,  s .  9) .  bede  bøn,  synes  det  aldrig  at  være  be-  sig  til  en  eksamen  i  skolen.  Maria  øn- 

Modstandskraft.  Når  vi  beder,  ruster  lejligt.  Men  hvor  er  det  på  den  anden  sker  måske  at  blive  velsignet,  så  hun 

vi  os  selv  og  vores  familie,  så  vi  får  side  en  dejlig  ting  at  påbegynde  så-  kan  spille  godt  på  klaver  til  minikon- 

flere  kræfter  til  at  modstå  Satans  ind-  danne  vaner  i  hjemmet,  så  når  for-  certen    om    aftenen.    Stephen   har 

frydelse  og  fristelser.  Når  vi  beder  ældrene  besøger  deres  børn  i  disses  måske  brug  for  hjælp  til  at  efterkom- 

ivrigt  om  at  kunne  skelne  mellem  hjem  senere  hen,  når  de  er  blevet  gift,  me  kravene,  for  at  få  en  spejderbe- 

godt  og  ondt,  vil  vores  hjem  blive  et  så  knæler  man  ganske  naturligt  sam-  lønning  .  .  .  Sandra  har  måske  brug 

fredeligt  og  kærligt  sted,  som  er  ru-  men  med  dem  i  bøn  efter  den  fast-  for  vejledning  til  at  forberede  en  lek- 

stet  mod  det  onde.  Vi  vil  også  modta-  lagte  sædvane"  (Tilgivelsens  mirakel,  tie  til  Hjælpeforeningen  .  .  .  Denne 

ge  åndelig  styrke  til  at  overvinde  fri-  s.  226).  fremgangsmåde   hjælper   os   til   at 

stelser.  Vores  indstilling  før  og  efter  bøn  er  være  opmærksomme  på  hinandens 

meget  betydningsfuld.  Hvis  vi  opfø-  behov  og  til  at  bede  ekstra  for  dem" 

HVORNÅR  SKAL  VI  BEDE?  rer  os,  som  om  bøn  bare  er  en  nød-  („Teaching  Our  Children  to  Pray", 

vendig  forstyrrelse  i  vores  daglige  Ensign,  januar  1976). 

Vi  har  fået  befaling  om  at  bede  i  løn-  gøremål  og  beder  bøn  med  en  „lad  os  Familiebønner  kan  somme   tider 

dom,  i  vores  familie  og  offentligt.  I  se  at  få  det  overstået"  holdning,  så  vil  også  hjælpe  familien  til  at  skabe  en  at- 

bjergprædikenen  giver  Herren  sine  vi  i  høj  grad  forringe  bønnens  betyd-  mosfære,  hvor  de  kan  gøre  noget 

disciple  befaling  om  at  bede  -  i  det  ning  i  vores  liv.  Når  vi  ikke  forbere-  sammen,  som  de  ellers  ikke  ville  have 

skjulte  og  med  rene  motiver  (se  Mat-  der  os  på  at  tale  med  Herren,  bliver  gjort.  Ann  Banks  har  skrevet:  „Vores 

tæus  6:5-15).  vore   bønner   nemt   mekaniske   og  unge  søn  var  anspændt  og  tvær,  når 

Når  vi  dagligt  trækker  os  tilbage  for  uden  liv  og  de  udretter  intet.  Hvis  vi  vi  prøvede  at  diskutere  et  problem 
at  tale  personligt  med  Herren,  får  vi  på  samme  måde  haster  af  sted  efter  at  med  ham.  Vi  besluttede,  at  det  var 
mulighed  for  at  vinde  den  styrke  og  have  bedt,  uden  at  tænke  videre  over  vigtigt  at  henlægge  samtalen  til  det 
indsigt,  som  er  nødvendig,  for  at  vi  bønnen,  vil  den  virke  langt  mindre  tidspunkt,  hvor  han  var  mest  modta- 
på  bedste  måde  kan  efterkomme  effektiv  og  meningsfyldt  i  vores  liv.  gelig,  og  det  syntes  at  være  ved  fami- 
vore  opgaver  som  forældre.  Når  vi  En  familie  forsøger  at  gøre  familie-  liebønnen  om  morgenen.  På  det  tids- 
fortæller nogle  af  vore  åndelige  ople-  bønnen  til  en  rolig  og  god  oplevelse  punkt  var  huset  stille,  og  vi  var  fælles 
velser  til  vores  børn,  lærer  de  til  gen-  ved  at  skabe  en  overgang,  før  de  be-  om  en  ydmyg,  oprigtig  følelse.  Vi  op- 
gæld værdien  af  personlige  bønner.  gynder  at  bede.  „Når  vi  kalder  sam-  dagede,  at  den  spændte  atmosfære 

Kirkens  ledere  har  rådet  os  til  at  men  til  bøn,  griber  vi  forstyrrende  lettede,  når  vi  bad  forud  for  vore  sam- 
bede familiebøn  to  gange  om  dagen  -  ind  i  mange  menneskers  liv,  menne-  taler"  („Præstedømmets  pligter  og 
morgen  og  aften.  sker  som  er  engageret  i  forskellige  ansvar",  Grundbog  for  Præstedøm- 

Det  er  familiens  overhoved,  der  opgaver  og  projekter.  Alle  har  deres  met,  del  A,  s.  104). 

afgør,  hvem  der  skal  bede.  Ved  sær-  tanker  henvendt  på  det,  de  beskæfti- 

lige  lejligheder  vil  det  måske  være  ger  sig  med,  og  vi  er  nødt  til  at  bruge  HVORDAN  SKAL  VI  BEDE? 

passende,   at  hvert  enkelt  familie-  et  par  minutter  til  at  forberede  os  på 

medlem  beder  højt  efter  tur,  til  alle  at  bede.  Vi  siger  for  eksempel  til  Den  rigtigste  måde,  hvorpå  vi  kan 

har  haft  mulighed  for  at  udtrykke  sig  vores  børn:  ,Lad  os  bruge  et  par  mi-  lære  vores  børn  at  bede  er  ved  ek- 

ibøn.  nutter  til  at  tænke  over,  hvem  vi  semplets  magt.  Når  børnene  hører  os 

„Når  vi  knæler  i  familiebøn,  med  beder  for  og  hvorfor.  Lad  os  stille  og  bede,  vil  de  også  lære  at  bede.  Ud- 

børnene  ved  siden  af  os,  lærer  de  en  roligt  tænke  på,  hvad  ...  vi  er  tak-  over  familiebønnerne  kan  vi  bede 

vane,  som  de  vil  bevare  resten  af  nemmelige  for  .  .  .'  alene  med  hvert  barn  på  forskellige 

livet,"  sagde  præsident  Spencer  W.  Vi  spørger  ofte  hver  enkelt  i  bøn-  tidspunkter. 

Kimball.  „Hvis  vi  ikke  tager  tid  til  nekredsen,  om  de  har  særlige  behov  Små  børn  kan  gentage  bønnens 

bøn,  siger  vi  i  virkeligheden  til  vores  eller  velsignelser,   som  de   ønsker  ord  efter  en  af  de  ældre  i  familien, 

børn:  ,Nå  ja,  det  er  alligevel  ikke  så  erindret  i  bønnen.  Hvis  vi  sørger  for  at  bede  om  noget, 

der  er  meningsfuldt  for  dem,  og  und- 
går forslidte  fraser,  vil  de  ikke  få  et 
mekanisk  syn  på  bøn. 

I  Primary  lærer  børnene  fire  trin  i 
bøn: 

„Vor  Fader  i  Himlen  .  .  . 

Vi  takker  dig  .  .  . 

Vi  beder  dig  .  .  . 

I  Jesu  Kristi  navn.  Amen." 

Dette  grundmønster  hjælper  børn 
til  at  huske  det  vigtigste  i  bønnen  og 
til  at  anvende  de  rette  ord,  som  vi  bør 
anvende,  når  vi  beder  til  Gud. 

En  mor  sagde  følgende  efter  en 
mindeværdig  oplevelse  med  sit 
barn:  „Jeg  lyttede  en  aften  til  vores 
2V2-årige  datter,  som  bad.  Hun  bad 
vor  himmelske  Fader  velsigne  hen- 
des tæppe,  hendes  kat,  træerne  og 
andre  ting,  som  optog  hendes  ver- 
den på  det  tidspunkt.  Jeg  begyndte  at 
tænkte  på,  om  Herren  mon  hørte  så- 
danne ubetydelige  små  bønner,  og 

9 

Anden  gav  mig  omgående  et  meget 
stærkt  vidnesbyrd  om,  at  vor  Fader  i 
Himlen  var  meget  opmærksomt  på 
min  datter  og  hendes  bøn,  og  at  han 
elskede   hende   og  kendte  hende. 
Denne  ånd  forblev  hos  mig  under 
resten  af  hendes  bøn,  og  jeg  fik 
større  ærbødighed  for  bøn  og 
for  dette  barn,  som  jeg  skulle 
opdrage." 

Udover  at  vi  skal  lære  vores 
børn,  hvordan  de  skal  bede, 


skal  vi  lære  dem,  at  genkende  svare- 
ne på  deres  bønner.  Vi  kan  fortælle 
dem,  hvordan  vi  har  modtaget  svar 
på  vore  bønner,  og  vise  dem  eksemp- 
ler fra  skrifterne.  Vi  kan  forklare,  at 
svar  kan  komme  gennem  et  indtryk, 
en  følelse,  ved  varme  og  fred  i  sjælen, 
eller  ved  at  en  stille,  sagte  røst  taler  i 
vores  indre.  Vi  kan  også  få  svar  ved  at 
læse  i  skrifterne. 

Samtidig  med  at  vi  i  vores  eksem- 
pel viser  vores  børn  den  rette  indstil- 
ling til  bøn,  så  er  vi  også  nødt  til  at 
være  mere  lærevillige,  når  vi  selv 
beder.  Vi  må  udelukke  „støj,  forvir- 
ring og  verdslige  bekymringer",  så  vi 
kan  „holde  inde  og  kende,  at  (han  er) 
Gud"  (se  Salmernes  Bog  46:11),  for- 
klarer Arthur  Bassett.  Når  vi  først  har 
skabt  denne  ro,  må  vi  trække  på  vore 
evner  til  at  koncentrere  os  og  anstren- 
ge os  til  det  yderste,  for  at  vore  tanker 


kan  trænge  dybere  og  dybere  ind  i 
sjælens  afkroge  .  .  . 

„Levende  bøn  er  ikke  blot  en 
3-minutters  pause  undervejs  til  en 
god  nats  søvn.  Vi  har  mere  brug  for  at 
invitere  Herren  med  ind  i  vores  løn- 
kammer, og  med  hans  lys  som  vejle- 
der underkaste  vores  levevis  en  gen- 
nemgribende ransagelse.  I  sådanne 
øjeblikke,  hvor  vi  koncentrerer  os 
fuldt  ud,  kan  vores  sind  blive  beriget 
med  nye  tanker"  (Ensign,  januar 
1976,  s.  32-33).  Når  først  børnene  har 
lært  bønnens  grundmønster,  og  hvor 
vigtig  bøn  er  for  åndelig  udvikling, 
vil  de  få  et  ønske  om  fortsat  at  lære 
om  denne  forunderlige  gave  sam- 
men og  bede  mere  fuldkomne  bøn- 
ner, alt  imens  vi  arbejder  på  at  leve  et 
liv  i  fuldkommen  lydighed  og  sam- 
men beder  om,  at  hans  vilje  må  ske 
„på  jorden,  som  den  sker  i  Himme- 
len" (Mattæus  6:10).  □ 


ÆLDSTE  BRUCE  R. 
MCCONKIE  FORKLAREDE, 
AT  VORES  BEHOV 
SKIFTER,  OG  DET  SAMME 
GØR  INTENSITETEN  I 
VORES  BØNNER,  IDET 
AN  HENVISTE  TIL 
FRELSERENS  BØN  I 
GETSEMANE. 


BEDSTEMORS 
MINDEBOG 


DOUGLAS    T.EREKSON 


Mens  jeg  endnu  stude-  dette  nye  mål,  blev  hun  atter  interes- 

rede,  faldt  min  bed-  seret  i  livet.  Hendes  eneste  problem 

stemor  ned  af  nogle  var,  at  hun  ikke  kunne  skrive  om  sit 

trapper.  Hun  kom  så  liv,  for  hun  var  næsten  blind,  og  hun 

alvorligt  til  skade,  at  hendes  hjerte  kunne  ikke  skrive  på  maskine.  Hun 

gik  i  stå  tre  gange  og  hun  måtte  gen-  forsøgte  at  indtale  sine  minder  på 

oplives.  Hun  brækkede  også  nogle  bånd,    men    hendes    hukommelse 

ribben,  samt  hoften  og  kæben.  Men  svigtede  hende  netop  så  meget,  at 

det  værste  af  det  hele  var,  at  hun  næ-  hun  umuligt  kunne  give  en  nøjagtig 

sten  helt  mistede  synet.  beskrivelse  af  sine  oplevelser. 

Få  uger  senere  døde  min  bedstefar  Omkring  dette  tidspunkt  ringede 
pludselig  efter  et  hjerteanfald.  Min  min  bedstemor  til  mig  og  bad  mig 
bedstemor  undrede  sig  over,  hvorfor  hjælpe  sig  med  sin  historie.  Jeg  har 
hun  havde  overlevet  sin  ulykke,  blot  aldrig  haft  noget  nærmere  forhold  til 
for  at  skulle  opleve  dette?  Hun  savne-  mine  bedsteforældre,  og  det  sidste, 
de  min  bedstefar  og  længtes  efter  at  jeg  ønskede  at  gøre,  var  at  hjælpe 
blive  genforenet  med  ham.  Heldigvis  med  dette  projekt.  Desuden  havde 
havde  hun  en  god  hjemmelærer,  jeg  ikke  midler  til  at  komme  hen, 
som  hjalp  hende  til  at  føle  sig  tryg,  og  hvor  hun  boede,  for  at  hjælpe  hende . 
føle,  at  nogen  tog  sig  af  hende.  Men  Herren  må  have  ønsket,  at  jeg 
Efterhånden  som  tiden  gik,  be-  skulle  hjælpe,  for  da  jeg  havde  fået 
gyndte  bedstemor  at  føle,  at  når  hun  min  universitetsuddannelse,  fandt 
havde  overlevet  ulykken,  så  måtte  jeg  et  job  og  en  lejlighed  i  nærheden 
der  være  en  grund,  og  hun  beslutte-  af  det  sted,  hvor  min  bedstemor 
de  sig  til  at  finde  frem  til  den .  Hun  be-  boede .  Selv  om  jeg  endnu  ikke  rigtigt 
gyndte  at  indse,  at  når  først  et  men-  ønskede  at  hjælpe  hende  med  at 
neske  er  væk,  så  er  der  ikke  meget  til-  skrive  sin  historie,  følte  jeg  et  familie- 
bage på  jorden,  som  minder  om  ham  ansvar  og  syntes,  at  jeg  burde  give 
eller  hende.  Mange  af  hendes  børne-  hende  noget  af  min  tid. 
og  oldebørn,  blandt  andet  mig  selv,  En  dag  besøgte  jeg  hende  og  vurde- 
havde  ikke  kendt  hende  og  bedstefar  rede,  hvad  der  skulle  gøres.  Hun 
særlig  godt.  Og  hun  ønskede,  at  vi  havde  en  æske  med  fotografier,  lyd- 
skulle  kende  vores  arv.  Hverken  hun  bånd,  breve,  avisudskip  og  certifika- 
eller  bedstefar  havde  nogensinde  ført  ter .  Det  ville  tage  måneder,  måske  år, 
dagbog,  så  hun  besluttede  sig  til  at  at  organisere  det! 
skrive  om  sit  50-årige  ægteskab  og  sit  Men  Herren  hørte  hendes  bønner . 
arbejde  i  Kirken.  Den  første  uge  på  mit  nye  arbejde, 
Efter  at  bedstemor  havde  sat  sig  kom  jeg  til  skade  med  min  ryg  og 


kunne  ikke  arbejde  et  stykke  tid.  Jeg 
besluttede  mig  til  at  bruge  tiden, 
mens  min  ryg  kom  sig,  til  at  hjælpe 
min  bedstemor  med  sin  historie. 

Jeg  fandt  hurtigt  ud  af,  at  den  hur- 
tigste måde  at  samle  materialet  på  var 
at  optage  bedstemors  historie  på 
bånd  ved  at  lade  hende  besvare 
spørgsmål,  som  jeg  stillede  hende. 
Selv  om  historien  hurtigt  skred  frem- 
ad, gik  det  ikke  på  samme  måde  med 
min  dårlige  ryg,  og  et  stykke  tid  efter 
havde  jeg  næsten  ingen  penge  tilba- 
ge. Jeg  blev  klar  over,  at  jeg  måtte  i 
gang  med  at  arbejde  igen,  og  histori- 
en måtte  vente. 

Omkring  dette  tidspunkt  fortalte 
min  bedstemors  hjemmelærer,  John 
Minor,  om  en  nat,  hvor  min  bedste- 
mor var  ved  at  dø.  Hun  var  meget  syg 
og  havde  ringet  til  ham  -  ikke  for  at  få 
en  velsignelse,  men  for  at  få  ham  til  at 
bede  for  sig,  hvilket  han  gjorde. 

Den  nat  drømte  John,  at  han  så  min 
bedstefar,  som  sagde,  at  han  skulle 
hente  min  bedstemor.  John  havde 
tryglet:  „Det  må  du  ikke.  Hun  er 
endnu  ikke  færdig  med  sin  bog!" 
Den  næste  dag  spurgte  John  til  min 
bedstemor,  og  hun  havde  det  fint. 

Mens  John  fortalte  mig  om  sin 
drøm,  kunne  jeg  mærke,  at  Anden 
blødgjorde  mit  hjerte.  Jeg  følte  det 
var  nødvendigt  at  jeg  gjorde  min  bed- 
stemors historie  færdig.  Det  ville  ikke 
blive  let,  men  jeg  besluttede  mig  til  at 
tilbringe  så  meget  tid,  som  jeg  kunne, 
sammen  med  hende  -  så  længe  som 

mine  begrænsede  midler  tillod  mig 
det. 

Nu  tog  andre  familiemedlemmer 
del  i  min  bekymring.  De  hjalp  mig 
alle  ved  dels  at  give  mig  mad  og 
penge  til  huslejen,  mens  jeg  skrev.  I 
en  lomme  på  noget  tøj,  som  min  fa- 
milie sendte  mig  hjemmefra,  fandt 
jeg  nogle  penge,  som  jeg  helt  havde 
glemt.  Herren  velsignede  min  bed- 
stemor og  mig,  mens  vi  arbejdede 
sammen  på  hendes  projekt. 

Mens  jeg  skrev,  lærte  jeg  at  forstå 
mine  bedsteforældre  bedre.  Jeg  op- 
dagede, hvilke  forfølgelser  de  måtte 
igennem,  da  de  tilsluttede  sig  Kir- 
ken. Jeg  opdagede,  at  de  hurtigt 
efter,  at  de  var  blevet  gift,  havde  fun- 
det ud  af,  at  de  ikke  kunne  få  børn, 
før  bedstemor  havde  gennemgået  en 
operation,  så  de  kunne  få  denne  vel- 
signelse. Jeg  følte,  hvordan  profeten 
Elias'  ånd  vendte  mit  hjerte  til  mine 
fædre,  og  jeg  elskede  og  værdsatte 
mine  bedsteforældre  meget 
mere,  end  jeg  nogensinde 
før  havde  gjort. 

Efter  et  par  måneders 
konstant  arbejde  gav  jeg 
min  bedstemor  de  første 
kapitler.  Hvor  blev  hun 
dog  glad! 

Få  uger  senere 
døde  bedstemor. 


Efter  hendes  død  gjorde  jeg  histori- 
en færdig  og  stillede  den  til  rådighed 
for  vores  familie .  Jeg  er  taknemmelig, 
fordi  andre  af  hendes  efterkommere 
på  den  måde  kan  lære  at  elske  og  for- 
stå mine  bedsteforældre  på  samme 
måde,  som  jeg  har  lært  det.  □ 

Douglas  T.  Erekson  -  free-lance 
manuskriptforfatter  -  er  medlem 
af  Glendales  4.  ward, 
Glendale  stav 
i  Californien. 

FORSTÅELSE 

FOR  HVORDAN 

DET  ER  AT 

VÆRE  BLIND 

LAURIE    WILSON     THORNTON 

De  allerfleste  mennesker, 

som  er  blinde,  har  behov  for  at 

blive  accepteret  og  elsket  som  personer 

med  deres  egne  enestående  personligheder, 

og  deres  egne  talenter  og  evner. 


Da  jeg  fandt  ud  af,  at  vores  stav  skulle  indøve 
en  musical,  fik  jeg  et  stort  ønske  om  at  være 
med.  Jeg  har  været  med  i  mange  skuespil, 
men  eftersom  jeg  blev  total  blind  tre  år  tidli- 
gere, måtte  jeg  afskrive  min  kærlighed  til  amatøroptræ- 
den. Jeg  var  bange  for,  at  instruktøren  aldrig  ville  benytte 
en  blind  skuespiller,  og  jeg  spekulerede  på,  om  jeg  mon 
kunne  klare  en  indviklet  scenegang.  Men  mit  ønske  over- 
vandt mine  bekymringer,  og  jeg  aflagde  prøve  til  en  rolle 
i  musicalen. 

Prøven  gik  godt,  men  selv  min  mand,  der  ellers  altid  er 
mig  en  god  støtte,  advarede  mig  imod  at  håbe  for  meget. 
Til  min  overraskelse  fik  jeg  ikke  alene  min  ønskerolle, 
men  én  af  instruktørerne  havde  slet  ikke  bemærket,  at  jeg 
var  blind!  Havde  min  frygt  afholdt  mig  fra  at  aflægge 
prøve,  var  jeg  gået  glip  af  en  af  de  dejligste  oplevelser  i 
mit  liv. 

Nogle  mennesker,  jeg  har  talt  med,  synes  desværre  at 
livet  ville  slutte,  hvis  de  blev  blinde,  de  vil  hellere  rammes 
af  alle  mulige  andre  lidelser  end  det  at  blive  blind. 

Men  livet  er  ikke  slut,  fordi  man  bliver  blind.  En  blind 
er  trods  alt  et  almindeligt  menneske,  der  bare  ikke  ser  så 
godt. 

NÅR  MAN  BLIVER  BLIND 

Nogle  mennesker  er  født  blinde  på  grund  af  uheld 
under  fødslen.  Andre  mister  deres  syn  senere  på  grund 
af  ulykker  eller  sygdomme,  som  for  eksempel  sukkersy- 


RON  GARDNER,  DER  ER  FØRSTERADGIVER  I 
SIT  WARDS  PRÆSIDENTSKAB  FOR  UNGE  MÆND, 
ER  OGSÅ  VEJLEDER  FOR  LÆRERNE  SAMT  SPEJDER- 
LEDER. PA  VEJEN  TIL  KVORUMSMØDE  SLUDRER 
HAN  MED  DE  UNGE  MÆND  OM  DE  FISKETURE 
OG  SEJLTURE,  DE  HAR  VÆRET  PA. 


ge.  Man  kan  miste  synet  pludseligt  eller  gradvist,  og  det 
kan  ske  i  en  hvilken  som  helst  alder.  Det  er  almindeligt  at 
have  besvær  med  sit  syn,  når  man  er  65  og  derover,  og  det 
kan  skyldes  mange  forskellige  ting. 
Blindhed  er  ikke  altid  fuldstændig  mørke.  Hovedpar- 


re A  R  T  S    1990 


34 


/ 


>*c 


'% 


FOTOGRAFERET  AF  LONGIN  LONCZYNA 


ten  af  dem,  der  betegnes  som  blinde,  har  i  det  mindste  et 
begrænset  syn.  Nogle  ser  brede  omrids  af  tingene,  men 
kan  ikke  skelne  detaljer.  Andre  ser  godt  nok  til  at  læse 
store  bogstaver.  Nogle,  med  et  stærkt  begrænset  syns- 
felt, kan  kun  se  fremefter,  mens  andre  kun  kan  se  til 
siden.  Mange  mennesker  rammes  af  natteblindhed, 
mens  andre  bliver  blinde  ved  skærende,  klart  lys. 

For  dem,  som  kunne  se  under  deres  opvækst,  kan  det 
være  yderst  vanskeligt  at  vænne  sig  til  at  være  blind.  Med 
hensyn  til  denne  forandring  kan  personens  indstilling, 
såvel  som  andre  menneskers  støtte,  gøre  tingene  meget 
lettere. 

Da  jeg  først  blev  blind,  spekulerede  jeg  på,  om  jeg  mon 
nogensinde  ville  lære  at  tage  mig  af  min  mand  og  vores 


små  børn.  I  en  periode  var  jeg  meget  deprimeret.  Men  ef- 
terhånden indså  jeg,  at  jeg  stadig  kunne  gøre  næsten  alt 
det,  jeg  plejede  at  gøre,  hvis  jeg  arbejdede  ihærdigt, 
øvede  mig  og  brugte  lidt  opfindsomhed  til  at  finde  nye 
måder  at  gøre  tingene  på. 

Det  kan  især  være  vanskeligt  for  ældre  mennesker, 
som  lige  er  blevet  blinde  at  vænne  sig  til  ikke  at  kunne  se. 
Jeg  blev  meget  bedrøvet,  da  jeg  hørte  en  blind  dame  på  82 
sige,  at  hun  brugte  sine  dage  på  at  mindes  tidligere  tider 
og  ønskede,  at  hun  måtte  dø,  fordi  hun  ikke  længere 
kunne  se  at  læse,  sy  eller  gøre  noget  af  det,  som  hun  en- 
gang nød  at  gøre.  En  anden  ældre  dame  fortalte  en  venin- 
de, at  hun  holdt  op  med  at  komme  i  Kirken,  da  hun  ikke 
længere  kunne  se  at  tage  nadveren. 

Selv  om  det  måske  ikke  er  ualmindeligt  for  sådanne  sø- 
stre at  føle  sådan  i  begyndelsen,  mens  de  vænner  sig  til  at 
være  blinde,  har  de  brug  for  opmuntring  af  familie  og 
venner,  som  kan  hjælpe  dem  til  at  indse,  at  livet  stadig 
har  stor  betydning,  og  at  sådanne  forhindringer  for  aktiv 
deltagelse  i  Kirkens  møder  er  mere  fantasi  end  virke- 
lighed. 

Venner,  der  opmuntrer  og  støtter,  kan  være  til  stor  styr- 
ke og  fysisk  hjælp  for  én,  der  er  ved  at  blive  blind,  og  det 
er  vigtigt  at  fortsætte  denne  støtte.  De  behov,  som  den 
svagtseende  har,  kan  ændre  sig  efterhånden  som  ved- 
kommende lærer  at  tilpasse  sig  og  bliver  mindre  afhæn- 
gig. Medlemmer,  der  kan  se,  må  prøve  at  være  opmærk- 
somme på,  hvilke  behov  der  til  stadighed  eksisterer.  De 
allerfleste  mennesker,  som  er  blinde,  har  et  stadigt  behov 
for  bare  at  blive  accepteret  og  elsket  som  personer  med 
deres  egne  enestående  personligheder,  og  deres  egne 
talenter  og  evner. 


ner  om  at  få  en  universitetsuddannelse,  når  han  kommer 
hjem." 

Det  kræver  tid,  anstrengelser  og  somme  tider  øvelse  at 
lære  at  gøre  tingene,  uden  at  kunne  se  eller  med  et  svagt 
syn.  Men  svagtseende  har  hverken  brug  for  at  blive  rost 
til  skyerne  eller  for  overdreven  medlidenhed. 

„Det  vil  altid  være  et  problem  at  vide,  hvordan  man 
skal  forholde  sig  over  for  blinde,"  siger  Dr.  John  Cran- 
dell,  der  er  professor  i  pædagogik  ved  Brigham  Young 
University.  „Der  er  mennesker,  der  er  forbløffet  over,  at 
jeg  kan  snøre  mine  sko!" 

Pam  Taylor  fra  Bennion  i  Utah  er  enig  i  dette.  Hun  og 
hendes  mand,  Milt,  som  begge  er  svagtseende,  har  syv 
børn,  blandt  andet  et  par  2-årige  tvillinger.  „Det  er  fru- 
strerende, at  folk  tror,  at  når  noget  går  galt  for  børnene, 
eller  der  er  problemer  med  disciplinen,  så  er  det  fordi,  jeg 
er  blind,  som  om  ikke  alle  forældre  har  sådanne  proble- 
mer med  deres  børn." 


BETRAGT  MENNESKET,  SOM  DET  ER 

Den  største  udfordring,  som  blinde  kommer  ud  for,  er 
måske  de  seendes  misforståelser.  To  af  de  mest  skadelige 
misforståelser  er,  at  en  blind  person  enten  er  (1)  en  „su- 
perman" eller  „superkvinde",  der  kan  gøre  forbløffende 
mange  ting,  selv  om  vedkommende  er  blind,  eller  (2)  et 
ulykkeligt  menneske,  der  ikke  kan  gøre  noget  som  helst. 
Det  ville  være  en  meget  større  hjælp  for  den  blinde,  hvis 
han  eller  hun  blev  betragtet  -  og  behandlet  -  som  et  al- 
mindeligt menneske. 

Bruce  Gardner,  en  blind  jurist  i  Phoenix,  Arizona,  har 
fortalt  om  en  oplevelse,  der  illustrerer  begge  disse  misfor- 
ståelser. Da  Bruce  flyttede  ind  i  sit  ward,  mødte  han  en 
dreng  i  teenage-alderen.  Han  var  født  blind  og  var  en  in- 
telligent og  venlig  ung  mand.  Men  wardets  medlemmer 
behandlede  ham,  som  om  han  var  hjælpeløs.  De  førte 
ham  af  sted  overalt.  „Da  folk  i  wardet  så,  hvor  uafhængig 
jeg  var,  mente  de,  at  det  var  mig  der  var  usædvanlig," 
siger  Bruce. 

„Da  jeg  blev  kaldet  til  at  være  hjemmelærer  for  denne 
dreng,  købte  jeg  ham  omgående  en  stok.  En  lørdag  mor- 
gen gik  vi  det  korte  stykke  vej  til  kirke  sammen,  noget 
som  han  aldrig  før  havde  gjort,  og  så  gik  vi  rundt  i  hele 
kirkebygningen,  så  han  kunne  lære  hallen  og  klassevæ- 
relserne at  kende.  Efter  to  korte  lektioner  kunne  han  selv 
finde  vej  overalt  i  bygningen.  Det  eneste  problem  var,  at 
det  for  nogle  mennesker  var  svært  at  ændre  indstilling 
over  for  ham.  Han  er  nu  på  en  fuldtidsmission  og  har  pla- 


ARBEJDET  I  KIRKEN 


Svagtseende  medlemmer  har  arbejdet  i  næsten  alle  stil- 
linger i  Kirken.  Selv  profeter  og  apostle  har  fortsat  tjent 
Herren  effektivt  og  med  stor  succes  til  trods  for,  at  de  var 
svagtseende  -  lige  fra  Isak  og  Jakob,  som  begge  havde  et 
„sløvet"  syn  i  deres  sidste  år,  til  præsident  George  Albert 
Smith  og  ældste  Richard  L.  Evans,  som  begge  var  totalt 
blinde  på  det  ene  øje.  Præsident  Marion  G.  Romney  lave- 
de sjov  med  at  præsident  Spencer  W.  Kimball,  præsident 
N.  Eldon  Tanner  og  han  selv,  der  dengang  var  medlem- 
mer af  Det  Første  Præsidentskab,  alle  var  svagtseende  og 
kaldte  dem  for  de  „tre  blinde  mus!" 

Dr.  John  Crandell  fremhæver  den  åbenlyse,  men  ofte 
oversete  sandhed,  at  „ikke  alle  kan  være  store  lærere  eller 
ledere,  men  det  er  ikke  fordi,  at  de  er  blinde.  Alle  -  også 
alle  blinde  -  har  fået  en  gave,  men  kun  nogle  få  har  alle 
gaver.  Lad  den  blinde  få  lov  til  at  udvikle  sine  talenter  og 
evner." 

Alt  for  mange  blinde  medlemmer  synes,  at  deres  mu- 


VED  AT  FØLGE  FORSLAGENE  FRA  EN 
HJÆLPSOM  SPEJDERLEDER  HAR  WENDY  BYBEE 
FUNDET  MADER,  HVORPÅ  HUN  KAN  HJÆLPE  SIN 
SØN,  JAMES,  TIL  AT  FORTJENE  SINE  SPEJDER- 
BELØNNINGER. BADE  MOR  OG  SØN  HAR 
VÆRET  BLINDE  SIDEN  FØDSLEN. 

ligheder  for  at  tjene  i  Kirken  begrænses  på  grund  af  an- 
dres indstilling.  Clair  Todd,  en  søster  fra  Norwich  i  Eng- 
land, som  nu  bor  i  Homestead  i  Florida,  siger:  „I  nogle 
ward  -  men  heldigvis  ikke  i  det,  som  jeg  tilhører  nu  -  er 
jeg  ikke  blevet  taget  i  betragtning,  når  der  skulle  besættes 
stillinger,  fordi  jeg  er  blind.  Og  nogle  af  kaldelserne  ville 
jeg  dog  kunne  bestride  uden  vanskeligheder.  Der  var  en- 
gang, at  biskoppen  blev  inspireret  til  at  kalde  mig  til  at 
være  repræsentant  for  Unge  Voksne,  men  han  afviste  til- 
skyndelsen og  tænkte:  ,Men  himmelske  Fader,  hun  kan 
ikke  klare  det!'  Han  fik  atter  og  atter  den  samme  tilskyn- 
delse og  endelig  kaldte  biskoppen  mig.  Naturligvis 
kunne  jeg  klare  det!" 

ANDRE  UDFORDRINGER 

Uanset  hvor  godt  et  menneske  har  vænnet  sig  til  at 
være  blind,  er  der  stadig  mange  udfordringer. 
Læsning.  En  af  de  største  udfordringer  for  næsten  enhver 
blind  er  ikke  at  kunne  læse  trykte  bogstaver.  Det  kan 
være  vanskeligt  for  ikke  at  sige  umuligt  at  læse  posten  og 
regningerne,  og  det  er  svært  at  holde  sig  ajour  med  de 
sidste  nyheder.  Det  kan  være  skuffende  for  både  foræl- 
dre og  børn,  når  man  ikke  kan  hjælpe  et  barn  med  lekti- 
erne. 

Vor  tids  teknologiske  fremskridt  -  såsom  båndoptagere 
og  computere  -  har  gjort  det  lettere  for  blinde  at  „læse" 
og  skrive,  end  dengang  hvor  der  kun  fandtes  blinde- 
skrift. Siden  jeg  blev  blind,  har  jeg  lært  at  bruge  en  com- 
puter, der  er  udstyret  med  en  stemme-synthesizer.  Der- 
med kan  jeg  fortsat  skrive  og  redigere  tekster,  hvilket  var 
min  profession  i  en  årrække,  før  jeg  blev  blind.  Men  bån- 
doptagere og  computere  dækker  kun  en  del  af  behovet. 
Eftersom  maskinerne  begrænser,  hvor  hurtigt  en  blind 
kan  læse,  vil  der  altid  være  meget  mere  læsestof  til  rådig- 
hed, end  man  kan  overkomme. 

Hvordan  kan  hensynsfulde  og  interesserede  kirke- 
medlemmer hjælpe?  „Når  folk  beder  mig  om  at  tage  en 
lektie  for  dem, "  siger  Dianne  Brown  fra  Salt  Lake  City, 
„så  er  det  en  stor  hjælp  for  mig,  hvis  de  vil  indtale  lektien 
på  bånd.  Det  er  ofte  svært  at  finde  én,  der  kan  læse  for 
mig  på  det  tidspunkt,  hvor  jeg  kan  arbejde  med  lektien. " 

Dr.  Thomas  H.  Pettit,  der  er  øjenlæge  og  professor  ved 
lægecentret  på  University  of  California  i  Los  Angeles  og 
ledende  medarbejder  ved  Jules  Steins  Eye  Institute,  be- 
mærker: „Som  biskop  arrangerede  jeg  ofte  hold,  der 
kunne  indtale  bånd  til  svagtseende,  hvilket  de  gjorde 
som  et  tjenesteprojekt.  Det  fungerede  udmærket,  efter- 


som mange  i  vores  område  var  interesseret  i  drama  og  var 
henrykte  over  at  indtale  bånd!" 

Tommy  Miyasaki,  fra  Sugar  City  i  Idaho,  siger,  at  et 
andet  problem  med  læsning  „er,  når  lærere  skriver  på 
tavlen  eller  fremviser  skilte  uden  at  læse,  hvad  de  har 
skrevet". 

Jeg  påskønner  den  opmærksomhed  og  betænksomhed 
som  en  hjælpeforeningslærer  udviste.  Hun  gav  mig  et 
kassettebånd  med  de  budskaber,  hun  havde  skrevet  til  de 
andre  søstre.  Under  lektien  gjorde  hun  sig  også  en  ekstra 
anstrengelse  for  at  beskrive  de  billedmaterialer,  hun  be- 
nyttede. 

Transport.  Det  er  frustrerende  for  blinde,  at  de  altid  har 
brug  for  hjælp  til  transport,  og  at  de  på  det  punkt  er  fuld- 
stændigt afhængige  af  andre.  Hensynsfulde  kirkemed- 
lemmer kan  gøre  meget  til  at  lette  dette  besvær.  „Jeg  har 
haft  hjemmelærerkammerater,  som  altid  har  været  villige 
til  at  køre  mig,  selv  når  jeg  har  boet  i  ward,  som  dækkede 
store  områder,"  siger  Dr.  Crandell.  Mary  Maxfield,  som 
er  enke  og  bor  i  Salt  Lake  City,  siger,  at  wardets  medlem- 
mer tager  hende  med  til  templet  en  gang  om  måneden  og 
til  Kirkens  møder  hver  uge. 

Jeg  for  min  part  bliver  ofte  ringet  op  af  wardsmedlem- 
mer,  som  vil  undersøge  om  jeg  har  kørelejlighed  til  hjem- 
kundskabsmøder,  eller  om  mine  børn  har  brug  for  at 
blive  kørt  et  eller  andet  sted  hen.  De  tilbyder  det  så  ofte  at 
det  gør  det  lettere  for  mig  at  ringe,  når  det  sker,  at  ingen 
har  tilbudt  mig  kørelejlighed. 

Andre  aktiviteter.  Wendy  Bybee  og  hendes  søn,  James,  fra 
West  Valley  City  i  Utah,  er  begge  to  født  blinde,  og  de  har 
opdaget,  at  hjælpsomme  kirkeledere  er  af  stor  betyd- 
ning. „James  havde  gerne  problemer  som  spejder,  men 
vores  nuværende  pioner-spejderleder  er  enestående! 
Hun  har  brugt  ekstra  tid  på  at  lære  ham  at  binde  knob. 
Hun  har  også  skrevet  materialerne  med  store  blokbogsta- 
ver til  ham,  og  hun  sørger  altid  for,  at  de  bekendtgørelser, 
han  får  med  hjem,  er  skrevet  med  mørk  skrift,  så  jeg  kan 
læse  dem.  Hun  har  hjulpet  mig  med  at  finde  udvej  for,  at 
James  kan  fortjene  sine  belønninger  på  retfærdig  vis,  så 


SELVOM  LIND  BRAITHWAITE  ER  BLIND,  HAR  DET 
IKKE  FORHINDRET  HENDE  I  AT  UDVIKLE  SINE 
MUSIKALSKE  TALENTER  OG  DELE  DEM  MED 
ANDRE.  HUN  HAR  VÆRET  ORGANIST  OG  PIANIST 
I  FLERE  FORSKELLIGE  WARD,  OG  SYNGER  FOR 
TIDEN  I  TABERNAKELKORET. 

de  andre  drenge  ikke  synes,  at  han  kommer  for  let  til 
dem." 

Folks  anerkendelse.  Selvom  folk  er  venlige  mod  de  blinde 
ved  Kirkens  møder,  så  er  der  nogle  blinde,  som  synes,  at 
de  sjældent  bliver  inviteret  med  til  sammenkomster.  Jeg 
har  vanskeligere  ved  at  være  udadvendt  og  lære  folk  at 
kende  nu,  efter  at  jeg  er  blevet  blind.  Jeg  kan  ikke  gå  hen 
til  dem,  jeg  ønsker,  eller  finde  nogen  i  mængden  efter  kir- 
ketid. Og  jeg  kan  ikke  se  de  nye  ansigter  i  wardet.  Jeg  må 
ofte  bare  sidde  og  håbe  på,  at  nogen  vil  tage  initiativet  til 
at  sætte  sig  ved  siden  af  mig. 

VELTILPAS  I  HINANDENS  SELSKAB 

Nogle  mennesker  er  bange  for,  at  de  skal  komme  til  at 
sige  eller  gøre  noget,  som  kan  virke  anstødeligt  på  en 
blind.  Men  eftersom  jeg  altid  siger  vittigheder  om  mit 
handicap,  kan  jeg  mærke,  at  andre  også  tager  det  natur- 
ligt, når  de  også  begynder  at  drille  mig  med  det.  Jeg  øn- 
sker bare,  at  folk  skal  behandle  mig  som  enhver  anden 
ven. 

Et  af  wardets  medlemmer  fortalte  mig,  at  hun  en  dag  så 
en  bil  køre  forbi,  og  da  hun  troede,  at  det  var  mig,  der  sad 
ved  rattet,  vinkede  hun.  Et  øjeblik  efter  tænkte  hun: 
„Hvor  dumt!  Laurie  er  blind!  hun  kan  slet  ikke  se,  at  jeg 
vinker."  Hun  skænkede  det  overhovedet  ikke  en  tanke, 
at  jeg  ikke  kunne  køre  bil.  „Jeg  følte  mig  så  dum,  da  jeg  se- 
nere tænkte  på  det,"  sagde  hun.  „Men  jeg  glemmer  altid, 
at  du  er  blind. "  Det  er  måske  det  største  kompliment,  jeg 
nogensinde  har  fået  -  når  folk  betragter  mig  som  enhver 
anden.  „Jeg  glemte,  at  du  er  blind"  -  det  er  noget  af  det 
smukkeste  jeg  kan  høre.  D 


Laurie  Wilson  Thornton  har  været  totalt  blind  i  otte  år. 
Hun  og  hendes  mand,  Scott,  har  fire  børn,  hvoraf  de  to  er 
adopteret,  efter  at  hun  er  blevet  blind. 


HVAD  KAN  DU 
GØRE? 


1.  Lær  de  blinde  at  kende,  så  du  kan  forstå  deres 
personlige  behov,  fremfor  at  gætte  dig  til,  hvad  de  kan 
og  ikke  kan.  Spørg  om  du  kan  hjælpe,  før  du  påtvinger 
dem  din  hjælp.  Når  de  siger,  at  de  ikke  behøver  hjælp, 
så  tro  dem. 

2.  Giv  dem  lov  til  at  arbejde.  Hvis  du  ikke  er  sikker 
på,  hvorvidt  de  kan  klare  en  opgave,  så  spørg.  Lad 
være  med  at  gætte  dig  til  deres  eventuelle  evner  og  be- 
grænsninger. 

3.  Præsentér  dig,  når  du  hilser  på  dem.  Lad  være 
med  at  lave  gættekonkurrrencer  som:  „Hvem  tror  du 
det  er?"  De  vil  ofte  genkende  din  stemme,  men  de  vil 
påskønne,  at  du  fortæller,  hvem  du  er. 

4.  Hvis  de  gerne  vil  gå  sammen  med  dig,  så  lad  dem 
tage  din  arm  og  følge  dig.  Lad  være  med  at  gribe  dem 
i  armen  og  trække  af  sted  med  dem.  Hvis  de  går  med 
stok,  så  spørg:  „Kan  jeg  hjælpe  dig?"  fremfor  at  tage 
det  for  givet,  at  de  har  brug  for  dig.  Når  du  hjælper 
dem  med  at  finde  en  siddeplads,  så  læg  deres  hånd  på 
stoleryggen,  fremfor  at  skubbe  dem  ned  i  sædet. 
Husk:  de  har  formodentlig  brug  for  mindre  hjælp,  end 
du  tror. 

5.  Tilbyd  at  læse  for  dem  eller  at  indtale  bånd  for 
dem  -  hvis  materialet  ikke  allerede  findes  på  bånd. 
Når  du  læser,  så  husk  at  sige:  „citat"  og  „citat  slut", 
hvor  der  er  citationstegn. 

6.  Når  du  giver  lektier,  så  læs  ordstrimler,  skilte  og 
lignende  og  fortæl  om  billeder  og  det,  du  skriver  på 
tavlen. 

7.  Tal  direkte  til  dem.  Lad  være  med  at  stille  spørgs- 
mål til  dem  gennem  andre.  Blindhed  påvirker  ikke 
deres  intelligens.  Tal  normalt,  og  lad  være  med  at 
råbe.  Kun  de  færreste  blinde  er  døve. 

8.  Lad  være  med  at  tro,  at  deres  andre  sanser,  for 
eksempel  evnen  til  at  høre,  automatisk  udvikles  ekstra 
meget.  De  lærer  at  benytte  deres  andre  sanser  mere, 
men  der  findes  ikke  noget,  der  hedder  naturlig  kom- 
pensation for  et  handicap. 

9.  Lær  dem  at  kende!  Bliv  venner,  det  vil  berige  din 
såvel  som  deres  tilværelse.  □ 


MARTS    1990 


40 


JEG  OPDAGEDE, 
AT  JEG  SANG! 


BETTY     JAN     MURPHY 


O 
2 
O 
5 
D 
O 
< 

C£ 

U 


æ 

LU 
Li. 
< 

CC 

o 
o 


Herren  giver  os  ofte  særlige  velsignelser  gennem  andre 
menneskers  kærlighed  og  støtte.  En  aften,  da  ansvarene  for 
mine  daglige  opgaver  forekom  mig  overvældende,  knælede 
jeg  ned  og  bad  med  tårefyldte  øjne  Herren  om,  at  jeg  måtte 
forstå,  og  få  hjælp. 

Et  øjeblik  efter  ringede  en  af  mine  veninder.  Hun  havde 
kæmpet  med  et  personligt  problem,  og  var  også  deprimeret. 
Selv  om  ingen  af  os  fremkom  med  nogen  tilfredsstillende 
løsning  på  den  andens  problem,  nød  vi  vores  korte  sludder. 

Men  en  halv  time  senere  opdagede  jeg,  at  jeg  sang.  Det 
overraskede  mig,  og  jeg  blev  klar  over,  at  min  byrde  var  let- 
tet. Min  veninde  fortalte  mig  senere,  at  også  hun  havde  følt 
sig  lettet  efter  vores  samtale.  Skønt  ingen  af  os  havde  fået 
løst  vore  problemer  fuldt  ud,  så  havde  Herren  hjulpet  os 
hver  især  til  at  hente  styrke  hos  hinanden.  □ 

SPØRGSMÅL     OG     SVAR 


KONTROLLÉR 
URENE  TANKER 


Sommetider  når  jeg  ser  en  pige,  der  ser 
godt  ud,  får  jeg  urene  tanker.  Er  jeg  umoralsk 
eller  er  det  naturligt? 

Svarene  er  ment  som  en  hjælp  og  indsigt,  og  ikke  som  udtryk  for 
Kirkens  lære. 

VORES  SVAR 


Du  er  ikke  u- 
moralsk,  for- 
di du  somme 
tider  får  ure- 
ne tanker.  Tanker  har  stor 
magt,  og  til  tider  har  vi  alle 
svært  ved  at  styre  dem. 
Det  er  som  om,  at  uønske- 
de tanker  har  en  tendens  til 
at  trænge  sig  på,  når  vi 
mindst  af  alt  ønsker  dem. 
Noget  så  uskyldigt  som  at 
bemærke,  at  et  menneske 
er  tiltrækkende,  kan  nemt 
blive  til  en  ukontrolleret 
tanke,  hvis  man  arbejder 
videre  med  det. 

Løsningen  ligger  i  at  lære 
at  sætte  en  stopper  for  de 
dårlige  tanker  i  samme 
øjeblik  de  kommer.  Det 
kan  være  vanskeligt  i  be- 


gyndelsen, men  det  kan 
lade  sig  gøre. 

Ældste  Boyd  K.  Packer 
fra  De  Tolvs  Kvorum  har 
talt  om  denne  kamp  og 
sammenlignet  sindet  med 
et  teater  og  tankerne  med 
de  optrædende. 

„Har  I  nogen  sinde  lagt 
mærke  til,  at  små,  fordæg- 
tige tanker  kan  bryde  ind 
fra  kulisserne  og  tiltrække 
sig  jeres  opmærksomhed? 
Sådanne  fordægtige  tan- 
ker forsøger  at  trænge  sig 
ind  på  alle  mennesker. 

Hvis  I  giver  efter  for 
dem,  vil  de  på  jeres  sinds 
scene  opføre  stykker,  der 
strækker  sig  til  det  yderste 
af,  hvad  I  kan  tolerere. 

...  De  kan  sagtens  gøre 


det  interessant,  ja,  de  kan 
endog  overbevise  jer  om, 
at  de  er  uskyldige,  for  de  er 
jo  kun  tanker. 

Hvad  gør  man  på  et  så- 
dant tidspunkt,  hvor  sin- 
dets scene  er  blevet  overta- 
get af  den  urene  tanke- 
gang? .  .  . 

Vælg  en  yndlingssalme 
...  for  eksempel  Jeg  er 
Guds  kære  barn'  .  .  . 

Benyt  så  denne  salme 
som  et  tilflugtssted  for 
jeres  tanker.  .  .Når  I  opda- 
ger, at  fordægtige  skue- 
spillere sniger  sig  ind  fra 
jeres  tankegangs  kulisser 
og  op  på  sindets  scene, 
så  gennemgå  i  tankerne 
denne  sang. 

Når  musikken  indfinder 
sig,  og  ordene  former  sig  i 
jeres  tanker,  vil  de  uværdi- 
ge tanker  skamfuldt  snige 
sig  væk.  Det  vil  ændre  hele 
sindsstemningen  på  jeres 
tankers  scene,  fordi  musik- 
ken er  opløftende  og  ren" 
(Lysbilledeserien  „God 
musik  -  gode  tanker"). 

Det,  som  ældste  Packer 
foreslår,  er,  at  vi  hellere  må 


finde  et  værdigt  tilflugts- 
sted for  vore  tanker  frem- 
for at  lade  dem  vandre  vi- 
dere. Hvis  du  vil  undgå  at 
få  dårlige  tanker,  ser  det 
ud  til,  at  du  må  holde  dig 
fra  tv-programmer,  film, 
videooptagelser,  bøger, 
ugeblade  og  musik,  der 
leder  dine  tanker  på  afveje, 
og  i  stedet  finde  noget, 
som  bringer  dig  nærmere 
din  himmelske  Fader.  Man 
kan  naturligvis  hente  stor 
styrke  ved  at  læse  i  skrifter- 
ne og  bede. 

Vi  ved  allesammen,  hvor 
levende  fantasien  kan 
være.  Frelseren  selv  adva- 
rede imod  den:  „Enhver, 
som  ser  på  en  andens  hu- 
stru, så  han  begærer 
hende,  har  allerede  bedre- 
vet hor  med  hende  i  sit 
hjerte"  (Mattæus  5:28). 

Hvorfor  bliver  vi  advaret 
så  kraftigt?  Fordi  Herren 
forstår,  at  tanken  er  ophav 
til  vore  gerninger.  Hvis  vi 
kan  styre  vore  tanker,  kan 
vi  også  kontrollere  vore 
handlinger.  En  missions- 
præsident  sagde  engang  til 

sine  ældster,  at  der  ikke  er 
noget  forkert  i  at  tænke: 
„Hun  er  virkelig  smuk." 
Men  lad  det  blive  ved  det. 

Hvorfor  er  man  så  på- 
passelig med  ikke  at  lægge 
for  stor  vægt  på  fysisk  til- 
trækning? Fordi  den  kun 
er  en  del  af  vor  himmelske 
Faders  plan  for  sine  børn. 

Verden  forsøger  at  lære 
os  at  betragte  mennesker 
som  ting,  der  blot  er  til  for 
at  tilfredsstille  vore  behov. 
Forhold,  der  bygger  på  en 
sådan  indstilling,  bliver 
tomme  og  koncentreres 
kun  om  at  opfylde  dette 
ene  behov. 

Men  Herren  har  en 
„endnu  ypperligere"  må- 
de. Han  ønsker,  at  ægte- 
skabet mellem  en  kærlig 
hustru  og  en  kærlig  mand 
skal  være  et  varmt,  om- 
sorgsfuldt og  fuldkom- 
ment forhold.  Herren  har 
indgivet  os  følelsen  af  kær- 
lighed og  det  at  føle  sig  til- 
trukket af  hinanden,  samt 
de  stærke  bånd,  som  han 
ønsker,  vi  skal  benytte  som 
det  centrale  i  en  forenet, 
evig  familie.  Det,  du  skal 
lære,  er  at  lede  disse  følel- 
ser i  den  rigtige  retning, 
forstå  at  de  er  et  led  i  en 
udviklings-  og  indlærings- 
proces som  forberedelse  til 
et  tempelægteskab,  der 
kan  føre  til,  at  du  en  dag  vil 
opnå  familieliv  i  det  celesti- 
ale  rige. 

Når  du  betragter  dine 
tanker  som  en  nøgle  til  at 
styre  din  fremtid,  kan  du 
se,  hvorfor  Herren  siger, 
at  det  er  vigtigt  at  kunne 


styre  dem  godt.  „Pryd 
altid  dine  tanker  med  dyd, 
da  skal  du  have  større  fri- 
modighed for  Guds  åsyn" 
(L&P  121:45). 


DE  UNGE  SVARER 


Ja,  det  er  naturligt  at  få 
urene  tanker.  Men  det  be- 
tyder ikke,  at  det  er  i 
orden. 

Det  kan  være  svært  at 
kontrollere  sådanne  tan- 
ker. Du  bliver  måske  nødt 
til  at  gøre  dig  en  bevidst  an- 
strengelse for  at  slippe  af 
med  dem,  ved  at  synge  en 
salme,  citere  et  skriftsted 
eller  erstatte  tankerne  ved 
at  forestille  dig  Kristus. 
Hvis  tankerne  fortsætter 
(som  nogle  gør),  må  du 
bede  om  styrke  til  at  over- 
vinde dem.  Det  kan  også 
hjælpe  at  holde  sig  fra 
musik,  bøger,  plakater,  tøj 
og  aktiviteter,  som  appel- 
lerer til  sådanne  tanker. 

Vær  tålmodig.  Sindet  er 
et  godt  sted  for  opbevaring 
af  skrammel.  Det  er  også  et 
hårdt  job  at  rydde  det  ad 
vejen. 

Lahni  Rock,  16  år 
Jakarta,  Indonesien 


Det  er  helt  naturligt  at 
føle  sig  tiltrukket  af  en 
smuk,  ung  pige.  Gud  har 
planlagt,  at  det  skulle  være 
sådan.  Men  det  ved  Satan 
også,  og  han  sniger  sig 
meget  hurtigt  ind  med  dår- 
lige tanker.  Du  er  nødt  til 
hele  tiden  at  være  op- 
mærksom på  dine  tanker, 
og  hvis  du  finder,  at  du  har 
urene  tanker,  må  du  få 
dem  væk.  Bed  om  hjælp  til 
at  have  rene  tanker,  og  læs 
hver  dag  i  skrifterne.  Jeg 
kan  ikke  komme  i  tanke  om 
nogen  bedre  måde  til  at 
fylde  sine  tanker  med 
noget  rent,  end  ved  at  læse 
regelmæssigt  i  skrifterne. 

Jared  Parish,  17  år 
Cedar  City,  Utah 


Jeg  tror  ikke,  at  en  dreng 
er  umoralsk,  fordi  han  får 
dårlige  tanker.  Det  er  na- 
turligt. Men  der  er  mange 
ting,  der  forekommer  na- 
turligt. Det  forekommer 
måske  naturligt  at  være 
rodet,  doven  eller  kværu- 
lantisk. Men  det  er  noget, 
man  skal  overvinde. 

Hvis  vi  kom  til  jorden  for 
at  gøre  alt  det,  som  fore- 
kommer naturligt,  hvad 
ville  livets  formål  så  være? 


Vi  er  her  for  at  overvinde 
sådanne  svagheder. 

Hver  gang  du  begynder 
at  få  dårlige  tanker,  så  er- 
stat dem  med  gode.  Du 
kan  tænke  på  et  godt  citat 
eller  en  sang,  eller  lære  et 
yndlingsskriftsted  uden- 
ad. Fortæl  vor  himmelske 
Fader  om  dit  problem  og 
bed  om  hans  hjælp.  Du  vil 
kunne  overvinde  dit  pro- 
blem ved  tro. 

Jill  Rhead,  17  år 
Phoenix  Arizona 


Det  er  meget  naturligt 
for  en  ung  mand  at  lægge 
mærke  til  en  pige  og  hen- 
des fysiske  egenskaber. 
Det  er  faktisk  meget  svært 
ikke  at  bemærke  en  ung 
piges  skønhed  og  charme. 
Men  vi  må  ikke  dvæle  ved 
de  urene  tanker.  Det  er  for- 
kert. 

Kong  Benjamin  sagde: 
„Dersom  I  ikke  vogter  jer 
selv  og  jeres  tanker .  .  .skal 
I  omkomme"  (Mosiah 
4:30).  Alma  sagde,  at  „tan- 
ker vil  ligeledes  fordømme 
os"  (Alma  12:14). 

Prøv  at  lade  være  med  at 
hæfte  dig  ved  urene  tan- 
ker. Jeg  håber  ikke,  at  en 
ung  mand  har  sådanne 
tanker  om  den  unge  pige, 
der  skal  være  min  kom- 
mende hustru. 

Husk,  Herren  kender 
alle  dine  tanker.  Vi  må  alle 
respektere  kvinderne.  En 

ung  pige  satte  sit  liv  på 
spil,  for  at  du  kunne 
komme  til  verden. 

Bed  om  hjælp  til  dit 
problem.  Fortæl  Herren 
om  dine  svagheder,  og  han 
vil  vende  dem  til  styrke! 

Matthew  D.  Carling,  18  år 
Vista,  Californien 


Der  var  én,  som  engang 
sagde:  „Du  kan  ikke  be- 
dømme en  bog  på  dens 
omslag."  Vi  ser  somme 
tider  én  af  det  modsatte 
køn  og  synes,  at  han  er 
„flot"  eller  hun  er 
„smuk",  efter  den  måde 
de  ser  ud.  Herren  har  givet 
os  forskelligt  ydre  såvel 
som  forskellige  indre  ka- 
rakteregenskaber. Vi  er 
nødt  til  erindre  os  dette, 
når  vi  ser  en  fremmed  på 
gaden. 

Ældste  Mike  Shadler,  23  år 
Winnipegmission,  Canada 


tanker  om  det  modsatte 
køn.  I  vore  dages  verden 
belærer  mange  os  om,  at 
det  er  helt  i  orden,  men  det 
er  det  ikke.  Det  kan  føre  til 
problemer  med  umorali- 
tet, der  kan  mærke  dig  for 
livet.  Du  skal  i  stedet  finde 
noget  andet  at  fylde  dine 
tanker  med,  når  sådanne 
tanker  indfinder  sig.  Tving 
dem  bort  ved  i  stedet  at 
tænke  på  en  eng  fyldt  med 
smukke  blomster  eller 
syng  din  yndlingssalme. 
Hvis  du  ikke  kan  slippe  af 
med  disse  tanker,  må  du 
tale  med  din  biskop,  så  han 
kan  hjælpe  dig.  Det  sidste 
og  vigtigste  er,  at  du  må 
bede  vor  himmelske  Fader 
om  hjælp. 

Telindalee  Ann  Beck,  15  år 
Tacoma,  Washington 


Desværre  er  dine  følelser 
helt  normale.  Næsten  alle 
har  i  deres  teenageår  en- 
gang  imellem   umoralske 


Måske  kan  jeg  få  dig  til  at 
se  dit  spørgsmål  i  et  andet 
perspektiv.  Jeg  er  opvok- 
set i  Kirken  og  har  lært,  at 
de  tanker,  du  beskriver,  er 
naturlige  og  normale.  I 
lang  tid  troede  jeg,  at  der 
måtte  være  noget  galt  med 
mig,  fordi  jeg  havde  ikke 
særlig  mange  af  den  slags 
tanker  -  jeg  spekulerede 
også  på,  om  jeg  mon  var 
umoralsk.  Det  er  meget 
vigtigt  at  huske  på,  at 
Satan  altid  forsøger  at  få  os 
til  at  bekymre  os  uden 
grund.  Jeg  forstår  nu,  at  in- 
teresse i  det  andet  køn  og 


ønsket  om  at  være  sam- 
men med  dem  er  gode 
egenskaber,  og  at  de  kom- 
mer fra  Gud,  men  de  er  for- 
skellige i  forskellige  aldre, 
de  kommer  med  forskellig 
styrke  for  forskellige  men- 
nesker. 

Den  virkelige  prøve  på, 
om  man  er  moralsk  syg 
eller  sund,  forekommer  i 
den  måde  vi  behandler  de 
tanker  og  følelser,  der 
kommer  til  os,  på. 

Marc  Larsen,  21  år 
Draper,  Utah 


.    Mk 


Nej,  du  er  ikke  umo- 
ralsk. Sådanne  tanker  og 
følelser  er  naturlige,  men 
det  vanskelige  er  at  lade 
være  med  at  underholde 
sig  med  dem. 

Lige  nu  er  jeg  på  missi- 
on, og  noget  af  det  svære- 
ste for  mig  er  at  styre  mine 
tanker,  især  om  somme- 
ren, hvor  hele  verden  tilsy- 
neladende løber  halvpå- 
klædt  rundt. 

Vores  missionspræsi- 
dent  har  rådet  os  til  hur- 
tigst muligt  at  erstatte 
disse  „dårlige  tanker" 
med  „gode  tanker".  Tænk 
på  en  salme,  et  skriftsted 
osv.,  så  vil  du  ændre  dårli- 


ge tanker  til  bedre.  Og  bed 
altid  om  hjælp. 

Det  bliver  lettere  med 
tiden  og  øvelsen.  Så  næste 
gang  du  ser  en  pige,  „der 
ser  godt  ud",  så  lad  hende 
blive  ved  med  det,  ved  at 
tænke  gode,  rene  tanker. 
Husk  hvem  der  er  hendes 
Fader.  Hun  er  datter  af 
Gud\ 

Ældste  Glen  W.  Burr,  20  år 
Indiana  Indianapolis 
mission 


Nej,  du  er  ikke  umo- 
ralsk. Det  er  naturligt  at 
have  sådanne  tanker,  men 
det  er  ikke  godt  at  dvæle 
ved  dem.  Vor  himmelske 
Fader  har  sagt,  at  vi  skal 
lære  at  styre  vore  tanker, 
gerninger  og  legemer.  Jeg 
ved  godt,  at  det  er  lettere 
sagt  end  gjort,  men  det 
skal  gøres.  Begynd  med  at 
prøve  at  se  det  gode  i  folk, 
så  vil  du  være  mindre  til- 
bøjelig til  at  se  det  dårlige. 
Prøv  at  forestille  dig  dem  i 
Himlen,  i  Kirken,  i  temp- 
let, ethvert  godt  sted,  så  vil 
du  blive  bedre  og  bedre  til 
at  styre  dine  tanker. 

Naomi  Jones,  15  år 
Rigby,  Idaho 

Da  jeg  var  ni  år,  gjorde  jeg  en  forbrydelse.  Jeg  beslutte- 
de mig  til  at  stjæle  en  tegneserie  i  en  forretning.  Ejeren  tog 
mig  ikke  i  at  stjæle,  men  mine  forældre  blev  mistænksom- 
me .  De  vidste,  at  jeg  ikke  have  penge  til  at  købe  tegneseri- 
er.  Da  min  mor  omsider  fik  sandheden  ud  af  mig,  gik  hun 
med  mig  hen  i  forretningen,  hvor  jeg  måtte  bekende  min 
synd  for  ejeren.  Han  lod  mig  selv  afgøre,  hvordan  jeg 
kunne  gøre  bod,  og  hvordan  jeg  ville  bære  mig  ad  med  at 
lære  aldrig  at  stjæle  igen. 

Der  var  trægulv  i  forretningen,  og  hver  aften  smed  eje- 
ren savsmuld  på  gulvet  og  fejede  for  at  få  alt  det  støv  og 
snavs  ud,  som  havde  samlet  sig  i  dagens  løb.  Jeg  fik  over- 
draget dette  arbejde.  Jeg  mente  kun,  at  jeg  behøvede  at 
gøre  det  nogle  få  dage.  Hver  eftermiddag  efter  skoletid, 
når  jeg  kom  ind  i  forretningen,  hilste  ejeren  på  mig  med 
en  nik  i  retning  af  kosten  og  papæsken  med  savsmuld 
ude  bagved.  Det  tog  flere  uger,  før  han  en  aften  sagde,  at 
han  syntes,  jeg  havde  arbejdet  længe  nok. 

Jeg  fortæller  jer  ikke  denne  beretning  for  at  gøre  synden 
mindre,  men  for  at  pointere,  at  det,  jeg  husker  bedst,  er 


det,  at  jeg  måtte  feje  for  at  betale.  Jeg  kan  stadig  huske,  at 
jeg  tog  denne  tegneserie,  men  den  dårlige  samvittighed, 
hjertesorgen,  mismodet  og  den  dybe  sorg  er  for  længst 
forsvundet,  fordi  j  eg  fik  hj  ælp  til  at  omvende  mig .  Jeg  hu- 
sker de  lange  timer,  hvor  jeg  fejede  gulv,  og  det  minder 
mig  om  prisen  jeg  måtte  betale  for  at  stjæle .  Det  motiverer 
mig  til  aldrig  mere  at  være  uærlig. 

Flere  år  senere,  da  jeg  var  blevet  gift,  blev  jeg  kaldet  til 
at  undervise  en  søndagsskoleklasse  med  15-årige.  Det 
var  en  stor  klasse,  fyldt  med  begejstrede  og  energiske  ele- 
ver. Jeg  måtte  være  godt  forberedt  hver  uge  for  at  være 
forud  for  dem. 

En  søndag  efter  klassetid  ventede  en  ung  mand  på  mig, 
og  spurgte,  om  vi  kunne  tale  personligt  sammen  et  øje- 
blik. Han  udøste  sit  hjerte  og  fortalte  om  en  moralsk  over- 
trædelse, som  han  var  involveret  i.  Han  græd,  og  jeg 
kunne  se,  at  han  fortrød,  og  hans  hjerte  var  opfyldt  af 
anger. 

Jeg  opfordrede  ham  til  at  gå  til  biskoppen,  som  var  hans 
onkel,  og  senere  gik  jeg  med  ham  til  denne  aftale  og  ven- 

tede  udenfor.  Jeg  havde  naturligvis  ikke  noget  at  gøre 
med,  hvad  den  unge  mand  sidenhen  gjorde,  men  næsten 
med  det  samme  så  jeg  at  den  store,  tunge  sky  var  fjernet 
fra  denne  unge  mands  ansigt.  Efterhånden  var  han  den 
samme  normale  og  dejlige  unge  mand,  som  jeg  havde 
kendt  fra  tidligere  år.  Omvendelsen  rensede  hans  sjæl, 
hjerte  og  sind,  ja  endog  hans  ansigt.  Hans  øjne  blev  klare- 
re, hans  smil  bredere  og  hans  gang  og  måde  at  føre  sig  på 
udtrålede  glæde. 

Da  jeg  senere  blev  biskop,  lærte  jeg,  at  hvis  man  for 
alvor  ønsker  at  omvende  sig,  må  man  følge  fem 
grundtrin: 

1.  Erkende,  at  man  har  gjort  noget  forkert. 

2.  Holde  op  med  den  syndige  handling. 

3.  Bekende  sin  synd. 

4.  Gøre  bod. 

5.  Tilgive  sig  selv  og  søge  tilgivelse  fra  Gud. 

Da  jeg  var  biskop,  kom  en  rosenpige  fra  wardet  for  at 
gennemgå  sit  årlige  interview.  Det  var  en  klar  sommer- 
dag, og  middagssolens  stråler  afslørede  støvet  i  luften. 
Hun  og  jeg  talte  om  betydningen  af  de  små  ting,  vi  gør  i 
livet,  i  sammenligning  med  de  store  synlige  bedrifter  vi 
gør. 

Uden  varsel  brød  hun  ud  i  tårer,  og  hun  græd  og  græd. 
Jeg  rejste  mig  fra  stolen  bag  mit  skrivebord  og  gik  over  og 
satte  mig  på  en  stol  ved  siden  af  hende.  Jeg  forsøgte  at 
trøste  hende. 

„Hvad  er  der  i  vejen?"  spurgte  jeg. 

„Jeg  er  så  forfærdelig!"  græd  hun. 

„Hvad  har  du  gjort,  siden  du  synes,  at  du  er  så  forfær- 
delig?" spurgte  jeg. 

„Jeg  har  været  så  grusom  ved  min  bedste  veninde.  Jeg 
har  med  vilje  gjort  nar  af  hende  over  for  de  andre.  Jeg  er 
så  grusom."  Og  så  græd  hun  endnu  mere. 


„Kan  du  nævne  et  eksempel  på,  hvordan  du  har  be- 
handlet hende?"  spurgte  jeg  forsigtigt. 

Hun  beskrev  flere  situationer,  som  virkelig  var  ond- 
skabsfulde, vel  tilrettelagte  angreb  på  denne  unge  pige, 
som  hun  påstod  var  hendes  bedste  veninde. 

„Hvad  skal  jeg  gøre,  biskop?"  husker  jeg,  at  hun 
spurgte  mig. 

Jeg  forklarede  hende  så  venligt  og  blidt  som  muligt,  at 
hun  måtte  omvende  sig. 

„Hvordan?"  spurgte  hun. 

„Jah, "  sagde  jeg,  „du  har  indset,  at  du  har  handlet  for- 
kert over  for  din  veninde.  Det  er  det  første  trin.  Nu  må  du 
finde  ud  af,  om  du  virkelig  ønsker  at  omvende  dig.  Øn- 
sker du  virkelig  at  gøre  alt,  hvad  der  er  nødvendigt,  for  at 
følge  din  beslutning?"  Hun  nikkede  -  det  ønskede  hun. 

I  de  følgende  dage  og  uger  arbejdede  denne  dejlige 
unge  pige  ihærdigt  på  at  lære,  hvordan  hun  kunne  holde 
op  med  at  være  så  ondskabsfuld.  Hun  ændrede  sine  pla- 
ner, om  at  såre  sin  veninde,  til  planer,  som  kunne  hjælpe 
og  opløfte  hende. 

Hun  bekendte  sine  synder  for  mig,  der  var  hendes  bi- 
skop. Viknælede  sammen  ibøn,  og  jeg  lyttede,  mens  hun 
bekendte  dem  for  Gud.  Til  sidst  gik  hun  til  sin  veninde  og 
sluttede  fred  med  hende.  Hun  forsøgte  at  råde  bod,  ved 
at  gøre  sig  ekstra  umage  for  at  gøre  livet  lettere  og  mindre 
kompliceret  for  sin  trofaste  og  forstående  veninde.  Jeg 
lærte,  at  det  er  lige  så  vigtigt  at  tilgive,  som  det  er  at  bede 
om  tilgivelse.  Heldigvis  var  disse  to  unge  piger  noget  helt 
specielt. 

I  løbet  af  et  par  måneder  havde  den  unge  rosenpige  til- 
givet sig  selv  -  hendes  veninde  havde  tilgivet  hende,  og 
hun  havde  fået  Himlens  tilgivelse. 

Hun  har  nu  fred  i  hjerte  og  sind.  Jeg  er  sikker  på,  at  hun 
stadig  husker,  hvordan  hun  behandlede  sin  veninde.  Det 
hjælper  hende  til  aldrig  at  gøre  noget  sådant  mere.  Men 
hun  har  ingen  samvittighedsnag,  for  hun  omvendte  sig 
helt. 

I  den  tale,  som  Amulek  holdt,  mens  han  og  Alma  un- 
derviste mængden,  står  der:  „Så  beder  jeg  jer  om  ikke  at 
opsætte  jeres  omvendelsesdag  ...  thi  dersom  vi  ikke  be- 
nytter vor  tid  i  dette  liv,  da  kommer ...  en  mørk  nat,  hvor 
intet  arbejde  kan  udføres"  (Alma  34:33). 

Vi  har  en  kærlig,  god  og  tilgivende  himmelsk  Fader, 
som  vil  lette  byrderne  af  synd  for  os,  hvis  vi  vil  omvende 
os. 

Det  er  min  bøn,  at  vi  vil  tillade  ham  at  lette  „de  tunge, 
mørke  skyer"  for  os,  og  at  vi  vil  vælge  den  fred  og  lykke, 
som  kommer  ved  ægte  omvendelse.  □ 

Jeg  har  altid  vidst,  at  min  himmelske 
Fader  elsker  mig.  Det  har  været 
vidunderligt  at  lære  noget  mere  om 
ham  og  få  at  vide,  hvad  jeg  skal  gøre  for 
at  komme  tilbage  til  ham.  Jeg  ønsker,  at 
mine  venner  skal  kende  sandheden,  så  de 
kan  blive  lige  så  lykkelige,  som  jeg  er. 
(Se  „Man  er  aldrig  for  ung",  side  10) 

